cyanic-selkie/wikianc huggingface dataset:
ইলীহ মাছ
বাসস্থান
alt=বাংলাদেশত ইলীহ মাছৰ প্ৰাচুৰ্য্য|thumb|বাংলাদেশত ইলীহ মাছৰ প্ৰাচুৰ্য্য ইলীহ সাগৰীয় মাছ। সাধাৰণতে ডাঙৰ নদী আৰু মোহনাত সংযুক্ত খালত বৰ্ষাকালত ইয়াক পোৱা যায়। এই সময়ত ইলীহ মাছ কণী পাৰিবলৈ সাগৰৰ ৰা নদীলৈ আহে। ইয়াক মিনপালনত ব্যৱহাৰ কৰিব নোৱাৰি। জালুৱৈ সকলে মাছ ধৰা নাৱেৰে নদীত গৈ জাল পেলাই এই মাছ ধৰে। তাৰ পিছত এই মাছ উপকূলৰ ঘাটত অনা হয়। তাৰ পৰা বৰফ দি দেশৰ দুৰৱৰ্তী বিভিন্ন স্থানত প্ৰেৰণ কৰা হয়। বাংলাদেশৰ চান্দপুৰ জিলাৰ তিনি নদীৰ মিলন স্থলত ইলীহ মাছ বেছি পোৱা যায়। ভাৰত আৰু বাংলাদেশে ইলীহ মাছ ৰপ্তানি কৰি প্ৰচুৰ বৈদেশিক মুদ্ৰা অৰ্জন কৰে।
খাদ্য উপাদান আৰু ৰন্ধনপ্ৰণালী
ইলীহ এবিধ চৰ্বিযুক্ত মাছ আৰু ইয়াত প্ৰচুৰ পৰিমাণে অমেগা ৩ ফেটি এচিড পোৱা যায়। সাম্প্ৰতিক গৱেষণাত পোৱা গৈছে যে, এই এচিড এন্দুৰৰ কলেষ্ট্ৰল আৰু ইনচুলিনৰ মাত্ৰ কমাই দিয়াত সহায় কৰে।
সৰিয়হৰ সৈতে ইলীহ, ভাপত দিয়া ইলীহ, ইলীহৰ কালঠি, কুৰকুৰীয়া কৈ ভজা, আৰু জোল অতি জনপ্ৰিয়। কচুৰ পাত আৰু ইলীহৰা কাঁইট, মাথা ইত্যাদিৰে তৈয়াৰ কৰা ঘণ্ট এক প্ৰকাৰৰ বিশেষ খাদ্য। কণী থকা মাছ আৰু সুগন্ধি ছালেৰে ভাতুৰী বা ইলীহ মাছৰ পোলাও বনোৱা হয়। ইয়াক প্ৰধানকৈ বৰ্ষাকালত বেছিকৈ খোৱা হয়।
ইলীহ মাছৰ প্ৰায় ৫০ ধৰণৰ ৰন্ধন প্ৰণালী আছে বুলি কোৱা হয়। ইলীহৰ কণীও অতি জনপ্ৰিয়। এই মাছ ৰান্ধোতে অতি কম পৰিমাণৰ তেলৰ দৰকাৰ হয়। উত্তৰ আমেৰিকাত ইলীহ সকলো সময়ত পোৱা নাযায় বাবে, তাৰ অধিবাসী সকলে চাদ মাছক ইলীহৰ বিকল্পত ব্যৱহাৰ কৰে। চাদ মাছৰ ৰং আৰু সোৱাদ প্ৰায় ইলীহৰ নিচিনা।
বিভিন্ন সংস্কৃতিত ইলীহ
বঙালী হিন্দু সকলে বিভিন্ন পূজাৰ শুভ দিনত যোৰা ইলীহ কিনে। সৰস্বতী পূজা আৰু লক্ষ্মী পূজাত যোৰা ইলীহ কিনা খুব শুভ বুলি গণ্য কৰা হয়। বহুতে লক্ষ্মী দেৱীক ইলীহ মাছ উছৰ্গা কৰে। অনেকৰ মতে ইলীহ মাছ উছৰ্গা নকৰিলে পূজা সম্পূৰ্ণ নহয় বুলি বিশ্বাস কৰে।
বহিঃসংযোগ
শ্ৰেণী:মাছ
চিল্ক স্মিতা
বিজয়লক্ষ্মী ৱেডলাপেটলা (Vijayalakshmi Vadlapatla, ২ ডিচেম্বৰ ১৯৬০- ২৩ চেপ্তেম্বৰ ১৯৯৬) এগৰাকী ভাৰতীয় চলচ্চিত্ৰ অভিনেত্ৰী, যাৰ জনপ্ৰিয় নাম চিল্ক স্মিতা। তেওঁ তেলুগু, মালয়ালম, তামিল, কন্নড় আৰু হিন্দী ভাষাৰ চলচ্চিত্ৰত অভিনয় কৰিছে। তেওঁ এগৰাকী পাৰ্শ্ব তথা সহযোগী অভিনেত্ৰী ৰূপে চলচ্চিত্ৰ জগতত প্ৰবেশ কৰিছিল। তেওঁক প্ৰথম দেখা গৈছিল তামিল ছবি ‘ৱান্দিচাক্কৰম’ত (১৯৭৯)। তেওঁ যৌনতাৰ প্ৰতীকত পৰিণত হৈছিল আৰু ১৯৮০ৰ দশকৰ বহু ছবিত তেওঁ কামুক দৃশ্যত অংশ লৈছিল। ১৭ বছৰীয়া তেওঁৰ কৰ্মজীৱনত ৪৫০তকৈও অধিক ছবিত ভূমুকি মাৰিছে। কিছুমান অলৌকিক সাদৃশ্যৰ বাবে তেওঁক ভাৰতীয় চিনেমাৰ মেৰিলীন মনৰো বুলিও কোৱা হয়।
জীৱনী
অন্ধ্ৰপ্ৰদেশৰ ইলুৰুৰ এটা তেলুগু ভাষী পৰিয়ালত স্মিতাৰ জন্ম হয়। তেওঁৰ দেউতাক আছিল ৰামাল্লু আৰু মাক সৰসাম্মা। ঘৰৰ আৰ্থিক দুৰৱস্থাৰ বাবে তেওঁ দহ বছৰ বয়সতে চতুৰ্থ শ্ৰেণীৰ পৰাই স্কুল এৰিছিল। অতি কম বয়সতে মাক-দেউতাকে তেওঁক বিয়া দি দিয়ে। গিৰিয়েক আৰু গিৰিয়েকৰ পৰিয়ালৰ মানুহবোৰে ভাল ব্যৱহাৰ নকৰাত তেওঁ পলাই যায়।
এগৰাকী অভিনেত্ৰীৰ টাচ্চ-আপ আৰ্টিষ্টৰ কামেৰে তেওঁ কৰ্মজীৱনৰ পাতনি মেলে। কিছুদিন পিছতে তেওঁ এই সৰু চৰিত্ৰত অভিনয়ৰ সুযোগ পায়। নায়িকাৰ ভূমিকাত অভিনয় কৰা তেওঁৰ প্ৰথমখন ছবি আছিল এন্থনি ইষ্টমেনে পৰিচালনা কৰা মালায়ালাম ভাষাৰ ‘ইনায়ে থেড়ি’। অৱশ্যে ছবিখনে বহু দেৰীকৈ মুক্তি পাইছিল। এইখন ছবিৰ পৰিচালন এন্থনিয়ে তেওঁক ‘স্মিতা’ নামটো দিছিল। স্মিতা আছিল তেওঁ অভিনয় কৰা ছবিখনৰ চৰিত্ৰটোৰ নাম। তেওঁক তামিল ছবিত অভিনয় কৰাৰ এটা ডাঙৰ সুযোগ দিছিল পৰিচালক বিনু চক্ৰৱৰ্তীয়ে। তেওঁ স্মিতাক নিজৰ তত্ত্বাৱধানত ৰাখিছিল। তেওঁৰ পত্নীয়ে ইংৰাজী শিকাইছিল আৰু নাচ শিকাৰ ব্যৱস্থা কৰি দিছিল। তেওঁৰ যৌন আবেদনময়ী চেহেৰাৰ বাবে চলচ্চিত্ৰত কেবাৰে ডেঞ্চাৰ আৰু ভেম্পৰ কাম পাবলৈ ধৰিলে আৰু অনিবাৰ্যভাবে তেওঁ টাইপকাষ্টলৈ পৰ্যবসিত হ’ল।
স্মিতাই বহু কেইখন তামিল, তেলুগু, কন্নড় আৰু দুখনমান হিন্দী ছবিত নায়িকাৰ ভূমিকাত অভিনয় কৰিছে। তেওঁৰ ‘মুন্দ্ৰু মুগম’ ছবিৰ ডেঞ্চ আইটেম আৰু যৌন আবেদনময়ী অভিনয়ে দক্ষিণ ভাৰতীয় চলচ্চিত্ৰত কামুকতাৰ প্ৰতীক ৰূপে প্ৰতিষ্ঠা কৰে। তেওঁ আইটেম নম্বৰ পৰিবেশন কৰা কন্নড় ভাষাৰ ‘আমৰণ’, ‘হাল্লি মেষ্ট্ৰু’ আদি ছবি অতি জনপ্ৰিয় হৈছিল। কিছুমান চলচ্চিত্ৰ সমালোচকে তেওঁক ‘চফ্ট্ পৰ্ণ’ অভিনেত্ৰী বুলি অভিহিত কৰিছিল।
মৃত্যু
১৯৯৬ৰ ২৩ চেপ্তেম্বৰৰ দিনা পুৱা তেওঁ বন্ধু, নৰ্তকী অনুৰাধাৰ সৈতে তেওঁক আমনি কৰি থকা কথা কিছুমানৰ বাবে আলোচনা কৰিবলৈ যোগাযোগ কৰে। অনুৰাধাই তেওঁৰ সন্তানটোক স্কুলত থৈ লগ ধৰাৰ পৰিকল্পনা কৰে। সেইমতে আহি অনুৰাধাই দেখে যে স্মিতাই চিপ লৈ আছে। পিছত পোষ্টমৰ্টেম ৰিপোৰ্টত প্ৰকাশ পায় যে স্মিতাই আত্মহত্যা কৰিছে আৰু তেওঁৰ শৰীৰত যথেষ্ট পৰিমাণৰ সুৰা পোৱা গৈছে।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় অভিনেত্ৰী শ্ৰেণী:ভাৰতীয় নৃত্যশিল্পী শ্ৰেণী:হিন্দী চলচ্চিত্ৰৰ অভিনেত্ৰী
এলক'হল
এলক'হল হৈছে একপ্ৰকাৰৰ জৈৱ যৌগ। ইহঁতৰ হাইড্ৰ'ক্সিল কাৰ্যকৰী গোটটো এটা এলকাইল বা এৰাইল গোটৰ কাৰ্বনৰ সৈতে এটা বন্ধনত আবদ্ধ হৈ থাকে। সাধাৰণভাৱে এলক'হলক CnH2n+1OH এই সাধাৰণ সূত্ৰৰ মাধ্যমেৰে প্ৰকাশ কৰা হয়।
এলক'হল শব্দটো আৰবি শব্দ "আল-কুহ"ৰ পৰা আহিছে যাৰ অৰ্থ সাধাৰণভাৱে ইথানল। ইথানল এবিধ বৰণহীন উদ্বায়ী তৰল যাক কিন্বনৰ মাধ্যমত শৰ্কৰাৰ পৰা তৈয়াৰ কৰা হয়।
শ্ৰেণীকৰণ
এলক'হলক সাধাৰণতে প্ৰাথমিক (১ ডিগ্ৰী), গৌণ (২ ডিগ্ৰী) আৰু টাৰছিয়াৰি তৃতীয় পৰ্যায়ৰ, ৩ ডিগ্ৰী) এই তিনভাগত ভাগ কৰা হয়। ইথানল, আইচ'প্ৰপাইল এলক'হল, টাৰছিয়াৰি বিউটাইল এলক'হল যথাক্ৰমে প্ৰাথমিক, গৌণ আৰু টাৰছিয়াৰি এলক'হলৰ সৰল উদাহৰণ। একমাত্ৰ ব্যতিক্ৰম হৈছে ফিনল (কাৰ্বলিক এচিড)। ফিনলৰ হাইড্ৰ'ক্সিল কাৰ্যকৰী গোট ফিনাইল (এৰাইল) গোটৰ লগত সাধাৰণ এলক'হলৰ দৰেই এটা বন্ধনেৰে যুক্ত, কিন্তু ইয়াৰ ৰাসায়নিক ধৰ্ম সাধাৰণ এলক'হলতকৈ সম্পূৰ্ণৰূপে পৃথক। সেয়ে ফিনলক এলক'হলৰ সমগোত্ৰীয় বুলি ধৰা নহয়।
সাধাৰণ এলক'হল
সকলোতকৈ সৰল আৰু বহুল ব্যৱহৃত এলক'হলৰ ভিতৰত মিথানল আৰু ইথানল উল্লেখযোগ্য।
নামকৰণ
IUPAC নিময় অনুসৰি এলকেনৰ নামৰ শেষৰ "e"ৰ পৰিৱৰ্তে "ol" বহুৱাই এলক'হলৰ নামকৰণ কৰা হয়। যেনে মিথেন আৰু ইথেনৰ (Methane, Ethane) শেষৰ "e"ৰ পৰিৱৰ্তে "ol" বহুৱাই যথাক্ৰমে মিথানল আৰু ইথানল (Methanol, Ethanol) নামকৰণ কৰা হয়। হাইড্ৰ'ক্সিল কাৰ্যকৰী গোটৰ অৱস্থান বুজাবলৈ "e"ৰ পৰিৱৰ্তে "ol" বহুৱাৰ আগেয়ে সংখ্যা ব্যবহাৰ কৰা হয়। যেনে CH3+CH2+CH2+OH ক প্ৰ'পান-ৱান-অল (propan-1-ol), CH3+CH+OH+CH3ক প্ৰ'পান-টু-অল (propan-2-ol) বুলি কোৱা হয় (দুয়োটাকে প্ৰ'পানল আৰু প্ৰ'পাইল এলক'হল বুলিও কোৱা হয়)। আন প্ৰকাৰে এলকাইল গোট বা অন্য কোনো কাৰ্বন শৃংখলৰ নামৰ শেষত "এলক'হল" বহুৱাইও নামকৰণ কৰা হয়। যেনে মিথেন আৰু ইথেনৰ পৰা যথাক্ৰমে মিথাইল আৰু ইথাইল গোট আহে আৰু ইহঁতৰ সংশ্লিষ্ট এলক'হলক যথাক্ৰমে মিথাইল এলক'হল আৰু ইথাইল এলক'হল বুলি নামকৰণ কৰা হয়।
অদিতি ৰাও হায়দৰী
অদিতি ৰাও হায়দৰী (Aditi Rao Hydari, জন্ম-২৮ অক্টোবৰ ১৯৭৮) হৈছে এগৰাকী ভাৰতীয় অভিনেত্ৰী, নৃত্যশিল্পী আৰু গায়িকা৷ হিন্দী ভাষাৰ ছবিৰ লগতে অদিতিয়ে তামিল, তেলেগু আৰু মালায়ালম ভাষাৰ চলচ্চিত্ৰতো অভিনয় কৰিছে৷
২০০৭ চনত তামিল ভাষাৰ ছবি শৃংগৰামৰ যোগেদি অদিতিয়ে ছবিৰ জগতত খোজ পেলায়৷ পিছে অদিতিৰ বাবে খ্যাতি আৰু সমাদৰ কঢ়িয়াই আনে ২০১১ চনৰ ৰোমাণ্টিক থ্ৰিলাৰধৰ্মী ছবি য়ে ছালী জিন্দেগীয়ে৷ ছবিখনৰ পৰিচালক আছিল সুধীৰ মিশ্ৰ৷ ছবিখনত অভিনয় কৰি অদিতিয়ে শ্ৰেষ্ঠ সহ-অভিনেত্ৰীৰ স্ক্ৰীণ বঁটা পাবলৈ সক্ষম হয়৷ পৰৱৰ্তী সময়ত অদিতিয়ে সাংগীতিক ড্ৰামা ৰকষ্টাৰ (২০১১), হৰৰ-থ্ৰিলাৰ মাৰ্ডাৰ-৩ (২০১৩), একছন-কমেডি বছ (২০১৩) আৰু থ্ৰিলাৰধৰ্মী ছবি ৱাজিৰ (২০১৬)ত অভিনয় কৰে৷
২০১৭ চনত হায়দৰীয়ে মণি ৰত্নমৰ ছবি কাটৰু ৱেলিয়িডায়ত এটি শীৰ্ষ চৰিত্ৰত অভিনয় কৰে৷ চিকিৎসক লীলা আব্ৰাহমৰ ভূমিকাত তেখেত অৱতীৰ্ণ হয়৷ ছবিখন মুক্তি হোৱাৰ পাছত, অদিতিয়ে দক্ষিণ ভাৰতীয় ছবি উদ্যোগতো নিজৰ প্ৰসাৰতা লাভ কৰে৷ ২০১৮ চনত অদিতিয়ে মহাকাব্যিক ছবি পদ্মাৱতত আলাউদ্দিন খিলিজীৰ পত্নী ৰাণী মেহেৰুন্নিছাৰ চৰিত্ৰটো ৰূপায়ণ কৰে৷ ছবিখন সৰ্বাধিক উপাৰ্জনকাৰী হিন্দী ভাষাৰ ছবিৰ তালিকাভূক্ত হয়৷
প্ৰাৰম্ভিক জীৱন
অদিতিৰ জন্ম হৈছিল হায়দৰবাদত৷ পিতৃ আছিল এহছান হায়দৰী আৰু মাতৃ বিদ্যা ৰাও৷ বিদ্যা ৰাও হৈছে এগৰাকী সমাদৃত শাস্ত্ৰীয় কণ্ঠশিল্পী৷ তেখেতে থুমৰী আৰু দাদৰা প্ৰকাৰৰ সংগীতলৈ বৰঙণি আগবঢ়াইছে৷ পিতৃ এগৰাকী ছুলাইমানী মুছলিম আৰু মাতৃ এগৰাকী হিন্দু আছিল৷ ২০১৩ চনত অদিতিৰ পিতৃৰ দেহাৱসান হয়৷
হায়দৰীয়ে পিতৃ আৰু মাতৃ দুয়োৰে উপাধিটো নিজৰ নামৰ লগত সংলগ্ন কৰিছে৷ তেখেতে কয় যে-"I wanted to keep both, as my mom has brought me up, but my father is also a part of me. Hydari is a rare name so I kept both Rao and Hydari."
কৰ্মজীৱন
ভাৰতনাট্যমৰ নৃত্যশিল্পী হিচাপে হায়দৰীয়ে নিজৰ কেৰিয়াৰৰ পাতনি মেলে৷ শিক্ষাগুৰু লীলা ছেমছনৰ নৃত্যৰ দল স্পেন্দাৰ লগত অদিতি জড়িত হয় আৰু শিক্ষাৰ্থীসকলক প্ৰশিক্ষিত কৰে৷ তেখেতে ভাৰতৰ বাহিৰলৈও গৈ মঞ্চত নৃত্য প্ৰদৰ্শন কৰে৷ ২০০৪ চনৰ প্ৰাৰম্ভতে, হায়দৰীয়ে তেখেতৰ অভিনয় জীৱনৰ প্ৰথমখন ছবি শৃংগৰামত অভিনয় কৰে৷ ছবিখনত অদিতিয়ে ১৯ শতিকাৰ উপাসনাগৃহৰ এগৰাকী নৃত্যশিল্পী দেৱদাসীৰ ভূমিকাত অৱতীৰ্ণ হয়৷ তামিল ভাষাৰ এই ছবিখনৰ পৰিচালক আছিল শাৰদা ৰামানাথন আৰু প্ৰযোজক আছিল পদ্মিনী ৰৱি৷ ছবিখন ২০০৫ আৰু ২০০৬ চনত বহুকেইটা ছবি মহোৎসৱত প্ৰদৰ্শিত হয়৷ ইয়াৰ পিছত ছবিখনে তিনিটাকৈ ৰাষ্ট্ৰীয় চলচ্চিত্ৰ বঁটা অৰ্জন কৰিবলৈ সক্ষম হয়৷ ছবিগৃহত ছবিখন মুক্তি হয় ২০০৭ চনৰ অক্টোবৰ মাহত৷ অদিতৰ অভিনয়দক্ষতা প্ৰত্যক্ষ কৰি এগৰাকী সমালোচকে মন্তব্য কৰে যে-"the film has brilliant acting from the lead, Aditi Rao".
অৱশ্যে ছবিগৃহত মুক্তি পোৱা আদিতিৰ প্ৰথমখন ছবি হয়গৈ মালায়ালম ভাষাৰ ছবি প্ৰজাপতি (২০০৬)৷ এইখন ছবিত অদিতিয়ে মাম্মুট্টীৰ সৈতে অভিনয় কৰিছিল৷ ২০০৯ চনত অদিতিয়ে ৰাকেশ ওমপ্ৰকাশ মেহৰাৰ ছবি দিল্লী-৬ত অভিনয় কৰে৷ ছবিখনত অভিষেক বচ্চন আৰু ছোনম কাপুৰ-য়েও অভিনয় কৰিছিল৷ এইখন হৈছে অদিতিৰ প্ৰথমখন হিন্দী ছবি৷
২০০৯-২০১৫
২০১১ চনত হায়দৰীয়ে সুধীৰ মিশ্ৰৰ ৰোমাণ্টিক ড্ৰামা ছবি য়ে ছালী জিন্দেগীত অভিনয় কৰে৷ ছবিখনত তেখেতৰ বিপৰীতে অভিনয় কৰিছিল অৰুণোদয় সিঙে৷ এগৰাকী প্ৰাক্তন অভিযুক্তৰ পত্নীৰ ভূমিকাত অৱতীৰ্ণ হোৱা অদিতিয়ে ছবিখনত আগবঢ়োৱা অনবদ্য অভিনয়শৈলীৰ বাবে দৰ্শক আৰু সমালোচকৰ পৰা প্ৰশংসা লাভ কৰে৷ অৱশ্যে অৰুণোদয় আৰু অদিতিৰ মাজত চিত্ৰায়িত হোৱা কেতবোৰ উত্তেজক দৃশ্যইও এইক্ষেত্ৰত অৰিহণা যোগাইছিল৷ অদিতিয়ে অভিনয়ৰ বাবে স্ক্ৰীণ বঁটাৰ পৰা শ্ৰেষ্ঠ সহ-অভিনেত্ৰীৰ সন্মান লাভ কৰে৷ ইয়াৰ পিছত ছবিখনৰ জনপ্ৰিয়তা বৃদ্ধি হয়৷ ২০১১ চনত অদিতিক দেখা যায় সাংগীতিক ড্ৰামা ছবি ৰকষ্টাৰত৷ পোনপ্ৰথমে অদিতিক কেন্দ্ৰীয় চৰিত্ৰটোৰ বাবে যোগাযোগ কৰা হৈছিল যদিও ছবিখনৰ পৰিচালক ইমতিয়াজ আলীয়ে নৱাগতা নাৰ্গিছ ফাকৰীকহে শেষমুহূৰ্তত সেই চৰিত্ৰটোলৈ নিৰ্বাচিত কৰে৷ পাছত আলীয়ে অদিতিক সহ-অভিনেত্ৰীৰ বাবে যোগাযোগ কৰে৷ অৱশ্যে ছবিখন মুক্তি হোৱাৰ আগে আগে অদিতিৰ বহুকেইটা দৃশ্য মূল ছবিৰ পৰা কাটি দিয়া হয়৷ এনেধৰণৰ কাৰ্য তেখেতৰ পূৰ্বৰ ছবি দিল্লী-৬তো কৰা হৈছিল৷ এগৰাকী সমালোচকে এই অসামঞ্জস্যতা প্ৰত্যক্ষ কৰি মন্তব্য কৰে যে, তেখেতৰ চৰিত্ৰটো- (her role)..."suffers due to an undeveloped characterization".
২০১৩ চনত অদিতিক বিশেষ ভাটৰ ছবি মাৰ্ডাৰ-৩ত দেখা যায়৷ ২০১৩ চনতে হায়দৰীয়ে অক্ষয় কুমাৰ অভিনীত এখন একছন কমেডি বছত অভিনয় কৰে৷
২০১৬-বৰ্তমান
২০১৬ চনত হায়দৰীয়ে অমিতাভ বচ্চন আৰ ফাৰহান আখতাৰৰ লগত ৱাজীৰ ছবিখনত অভিনয় কৰে৷ ছবিখনত আগবঢ়োৱা অভিনয়ৰ বাবে হায়দৰীয়ে ইতিবাচক সঁহাৰি লাভ কৰে৷ ফাৰ্ষ্টপ'ষ্টৰ গায়ত্ৰী গৌৰীয়ে কয় যে-"welcome change from glamorous heroines we usually see on screen."
২০১৭ চনত অদিতিয়ে অভিনয় কৰা প্ৰথমখন ছবি আছিল মণি ৰত্নমৰ নিৰ্দেশনাত তামিল ভাষাৰ Kaatru Veliyidai.(৷) এ আৰ ৰহমানে সংগীত সজোৱা এই ছবিখনে দৰ্শক আৰু সমালোচকৰ পৰা মিশ্ৰিত সঁহাৰি লাভ কৰে৷
২০২১ চনত অদিতিক দ্য গাৰ্ল অন দ্য ট্ৰেইনত দেখা যায়৷ ছবিখনৰ পৰিচালক হৈছে ৰিভু দাসগুপ্তা৷ ছবিখনত পৰিনীতি চোপ্ৰা, কীৰ্তি কুলহাৰী, অভিনাশ তিৱাৰী আদিয়ে অভিনয় কৰে৷
বাহ্যিক সংযোগ
শ্ৰেণী:ভাৰতীয় অভিনেত্ৰী শ্ৰেণী:ভাৰতীয় নৃত্যশিল্পী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:দাক্ষিণাত্যৰ অভিনেত্ৰী
অসমীয়া প্ৰসাধন সামগ্ৰী
পুৰণি অসমত সুগন্ধি দ্ৰব্য আৰু প্ৰসাধন সামগ্ৰীৰ অভাৱ নাছিল। বাণভট্টৰ হৰ্ষচৰিতে প্ৰমাণ দিয়ে যে অসম দেশ অগৰু, চন্দন,কাঠ,কস্তুৰী মৃগ আৰু গো শীৰ্ষৰ কাৰণে খ্যাত আছিল। কৌটিল্যৰ অৰ্থশাস্ত্ৰৰ ওপৰত ভিত্তি কৰি ড'প্ৰতাপচন্দ্ৰ চৌধুৰীয়ে তেওঁৰ 'দ্য হিষ্ট্ৰি অব চিভিলাইজেশ্বন অব দ্য পিপল অব আচাম গ্ৰন্থত' লিখিছে যে 'অসমৰ ঠাইত বিভিন্ন জোংগ,ডোংগ,প্ৰামেৰু,জাগ,তুজপা আদিকৈ ভিন্ন বিধৰ চন্দন আৰু ভেষজ বৃক্ষ পোৱা গৈছিল।'
কৌটিল্যই অসমত পোৱা অশোক গ্ৰামক,জোংগক,গ্ৰামেৰুক,সুবৰ্ণকুণ্ডক,পূৰ্ণদ্বীপক,পাৰলৌহিত্যক,প্ৰভৃতি বিভিন্ন সুগন্ধি দ্ৰব্যৰ বহল বিৱৰণী দিয়াত কৃপনালি কৰা নাই। কালিকা পুৰাণ(৬৯/৩৭-৫৩,৮৬/৩৯)ত চুৰ্ণীকৃত,ঘৃষ্ট,দাহকৰ্ষিত,সন্মৰ্দজৰখ - প্ৰভৃতি বিভিন্ন ব্যৱহাৰৰ নিৰ্দেশ দিয়াটো গুৰুত্বপূৰ্ণ। উপযুক্ত সুগন্ধি জাত প্ৰসাধনসমূহৰ অসমৰ স্ত্ৰী-পুৰুষ সকলোৱে ব্যৱহাৰ কৰা বুলি সাব্যস্ত কৰিব পাৰি। ড'চৌধুৰীয়ে উল্লেখ কৰিছে যে 'অসমীয়া নাৰীয়ে হাতীদাঁত,ম'হৰ শিং অথবা কাঠ-বাঁহৰ কাকৈৰে কেশ-বিন্যাস কৰি সৌন্দৰ্যবোধৰ পৰিচয় প্ৰোজ্জ্বল কৰিছিল।' মধ্যযুগত চুলি বন্ধাৰ নিয়মে বিভিন্ন খোপাৰ সৃষ্টি কৰিছিল। যেনে - উধনীয়া, কলডিলীয়া, ঘিলা,চকা,চেলা,তগৰ,তেঁতেলী,থিয়,নেঘেৰী,লিগিৰী খোপা আদি। খোপাত বিভিন্ন ফুল গুজি লোৱাটো অসমীয়া নাৰীৰ সৌন্দৰ্যবোধৰ পৰিচায়ক(টানি উচ্চ কৰি খোপা/মালতী ফুলৰ ভিতৰত দিলা থোপা)।
ৰত্নপালৰ বৰগাওঁ শাসনত 'অসমীয়া তিৰোতাই অংগ সজ্জাৰ কালত সময়ত আইনাৰ ব্যৱহাৰ কৰিছিল বুলি উল্লেখ আছে।' বনমালবৰ্মাৰ তেজপুৰ শাসনে স্পষ্টকৈ কৈছে যে 'এই ভূখণ্ডৰ তিৰোতাই গোন্ধ তেল চুলিত আৰু সুগন্ধি দ্ৰব্য বুকুত ঘঁহিছিল।' কালিকা পুৰানে উল্লেখ কৰিছে 'পূৰ্বাঞ্চলৰ নাৰীয়ে চকুত অঞ্জন আৰু দাঁত বোলাই বৰতৃপ্তি পাইছিল।' বিহুগীতত জামুৰে বোলোৱা দাঁতৰ উল্লেখ আছে। কপালত সেন্দুৰ অথবা অগৰু চন্দনেৰে পুৰুষ-স্ত্ৰী উভয়ে ফোঁট বা তিলক পৰিধান কৰিছিল(শিৰত সিন্দূৰ আগৰু দিলা ফোট/ৰুক্মিণী ৰঞ্জে তিলক কাপোলক চানি/-ৰুক্মিণী হৰণ নাট) সম্ভ্ৰান্ত বংশৰ তিৰোতাসকলে গাৰ ছাল মিহিকৈ ৰাখিবলৈ এবিধ ঘৰুৱা পমেটম আৰু চুলি বঢ়াবলৈ সুগন্ধি তেল ব্যৱহাৰ কৰিছিল। পকা সুমথিৰাৰ বাকলিৰ ওপৰত হালধীয়া ছাল মিহিকৈ কাটি বগা সৰিয়হৰ ফুল গোটাই পিৰিকা শাকৰ ফুল মিলাই খুন্দি,ৰস উলিয়াই কেঁচা হালধীৰ ৰসো মিলাই মাটিৰ চৰুত গৰুৰ ঘিৰে সৈতে গৰম কৰিব লাগে। মিশ্ৰনখিনি গোট মাৰিলে নমাই থৈ তাত অগৰু চন্দন মিহলালেই অসমীয়া পমেটম হয়। ইয়াক ঘঁহিলে মুখ নাফাটে। মূৰৰ উফি আৰু গাৰ দুৰ্গন্ধ আঁতৰাবলৈকেও অসমীয়া মানুহে থলুৱা গছ-পাত ব্যৱহাৰ কৰি সুফল পাইছিল। হাতে লিখা আয়ুৰ্বেদ নিদান আৰু অন্যান্য পুথিত তাৰ বৰ্ণনা আছে। কেতেকী ফুলৰ ৰেণু গালত ঘঁহা ৰীতি কিছুদিন আগলৈকে চলি আছিল। জেতুকাৰে হাত বোলাই বৰ্হমঠুৰিৰে ওঁঠ ৰঙা কৰি গাভৰু সকল বিহু মাৰিবলৈ যোৱাৰ বৰ্ণনা বিহুগীত সমূহত পাওঁ।
সেনাপতি জিলা
সেনাপতি জিলা (Pron:/ˌseɪnəˈpʌti/) উত্তৰ-পূব ভাৰতৰ মণিপুৰ ৰাজ্যৰ এখন জিলা৷
ভৌগোলিক অৱস্থান
সেনাপতি জিলা ৯৩.২৯°  আৰু ৯৪.১৫° পূব দ্ৰাঘিমাংশ আৰু ২৪.৩৭° আৰু ২৫.৩৭° উত্তৰ অক্ষাংশত অৱস্থিত৷ জিলাখনৰ দক্ষিণে কংপকপি জিলা (Kangpokpi District), পূবে উখৰুল জিলা, পশ্চিমে তামেংলং জিলা আৰু উত্তৰে নাগালেণ্ডৰ ক’হিমা আৰু ফেক জিলা অৱস্থিত৷ এই জিলা সাগৰপৃষ্ঠৰ পৰা ১০৬১-১৭৮৮ মিটাৰ উচ্চতাত অৱস্থিত৷ জিলাখনৰ উষ্ণতা সৰ্বনিম্ন ৩.৪° ছেলছিয়াছ ৰ পৰা সৰ্বোচ্চ ৩৪.১° ছেলছিয়াছ হ’ব পাৰে৷
প্ৰশাসন
সেনাপতি মণিপুৰ ৰাজ্যৰ চতুৰ্থ বৃহৎ জিলা৷ এই জিলা উপায়ুক্ত (Deputy Commissioner)ৰ অধীনত পৰিচালিত হয়৷
সেনাপতি জিলাখন সাতটা মহকুমাত বিভক্ত:
জনসংখ্যা
২০১১ চনৰ লোকপিয়ল অনুসৰি সেনাপতি জিলাৰ মুঠ জনসংখ্যা ৪,৭৯,১৪৮ জন৷ ভাৰতৰ মুঠ ৬৪০ খন জিলাৰ ভিতৰত জনসংখ্যাৰ ফালৰ পৰা এই জিলাৰ স্থান ৫৬৫৷ জিলাখনৰ জনবসতিৰ ঘনত্ব প্ৰতি বৰ্গ কিলোমিটাৰত ১০৯ জন৷ ২০০১-২০১১ দশকত জিলাখনৰ জনসংখ্যা বৃদ্ধিৰ হাৰ ২৫.১৬% সেনাপতি জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৩৯ গৰাকী আৰু সাক্ষৰতাৰ হাৰ ৭৫%৷
সেনাপতি জিলাৰ অধিবাসীসকল মূলত মাও নগা (Mao Naga), Maram, Poumai, Thangal, Zemai, Liangmai, Rongmei(Kabui), Tangkhul, Meetei, Thadou, নেপালী, Vaiphei, Chothe, Chiru, Maring আদি জনজাতিৰ লোক৷
ভাষা
এই জিলাত প্ৰচলিত মূল ভাষাসমূহ হৈছে:
উৎসৱ
সেনাপতি জিলাত পালন কৰা প্ৰধান উৎসৱসমূহ হৈছে:
পৰ্য্যটন
right|thumb|The stick took root and sprouted into a Wild Pear Tree and was called "Khyataobii" at Makhel
বাহ্যিক সংযোগ
শ্ৰেণী:মণিপুৰৰ জিলা
গুগল বুকছ
গুগল বুকছ (Google books; পূৰ্বতে গুগল বুক চাৰ্চ, গুগল প্ৰিণ্ট, আৰু ইয়াৰ ক'ড-নাম প্ৰজেক্ট অ'চেন) হৈছে গুগল ইনকৰ্পৰেশ্যনৰ এটা সেৱা যিয়ে গুগলে স্কেন কৰা কিতাপ আৰু আলোচনীৰ সম্পূৰ্ণ পাঠ্য সন্ধান কৰাৰ উপৰি এই পাঠ্য ব্যৱহাৰ কৰি লিখনীলৈ ৰূপান্তৰিত কৰে, আলোকীয় আখৰ চিনাক্তকৰণ (OCR), আৰু ইয়াৰ ডিজিটেল ডাটাবেছত সংৰক্ষণ কৰাত সহায় কৰে। কিতাপসমূহ হয় প্ৰকাশক আৰু লেখকসকলে গুগল বুকছ পাৰ্টনাৰ প্ৰগ্ৰেমৰ জৰিয়তে প্ৰদান কৰে, বা গুগলৰ লাইব্ৰেৰী অংশীদাৰসকলে লাইব্ৰেৰী প্ৰজেক্টৰ জৰিয়তে প্ৰদান কৰে। ইয়াৰ উপৰিও গুগলে কেইবাখনো আলোচনী প্ৰকাশকৰ সৈতে অংশীদাৰিত্ব কৰি তেওঁলোকৰ আৰ্কাইভসমূহ ডিজিটেলাইজ কৰিছে।
গুগল বুকছৰ পদক্ষেপে মানৱ জ্ঞানৰ সৰ্ববৃহৎ অনলাইন সংস্থা হ'ব পৰা বিষয়টোৰ অভূতপূৰ্ব প্ৰৱেশ প্ৰদান কৰাৰ সম্ভাৱনাৰ বাবে আৰু জ্ঞানৰ গণতান্ত্ৰিককৰণক প্ৰসাৰিত কৰাৰ বাবে প্ৰশংসিত হৈছে। কিন্তু ইয়াক সম্ভাৱ্য কপিৰাইট উলংঘাৰ বাবে আৰু OCR প্ৰক্ৰিয়াৰ দ্বাৰা স্কেন কৰা লিখনীসমূহত প্ৰৱৰ্তিত বহুতো ভুল সংশোধন কৰিবলৈ সম্পাদনাৰ অভাৱৰ বাবেও সমালোচনা কৰা হৈছে।  ২০১৯ চনৰ অক্টোবৰ মাহলৈকে গুগলে গুগল বুকছৰ ১৫ বছৰ উদযাপন কৰিছিল আৰু স্কেন কৰা কিতাপৰ সংখ্যাক ৪ কোটিতকৈ অধিক শিৰোনাম হিচাপে প্ৰদান কৰিছিল। গুগলে ২০১০ চনত অনুমান কৰিছিল যে বিশ্বত প্ৰায় ১৩ কোটি সুকীয়া গ্ৰন্থ আছে, আৰু গুগল বুকচৰ উদ্দেশ্য হৈছে এই সকলোবোৰ স্কেন কৰা। কিন্তু শেহতীয়া বছৰবোৰত আমেৰিকাৰ একাডেমিক লাইব্ৰেৰীসমূহত স্কেনিং প্ৰক্ৰিয়াৰ গতি মন্থৰ হৈছে। গুগল বুকৰ স্কেনিং প্ৰচেষ্টাৰ ওপৰত আমেৰিকাত অথৰ্ছ গিল্ড বনাম গুগল নামৰ এটা ক্লাছ-একচন গোচৰ ৰুজু হৈছে। এই গোচৰটো এটা বিশেষ গোচৰ হিচাপে পৰিগণিত হৈছে কিয়নো ইয়াৰ বাবেই আমেৰিকাত নামবিহীন ৰচনাৰ বাবে কপিৰাইটৰ পদ্ধতি সলনি কৰাৰ আলোচনা হয়।
ইতিহাস
২০০২ চনত গুগলৰ সদস্যসকলৰ এটা দলে আনুষ্ঠানিকভাৱে "চিক্ৰেট 'বুক' প্ৰজেক্ট" আৰম্ভ কৰে। গুগলৰ প্ৰতিষ্ঠাপক ছাৰ্গেই ব্ৰিন আৰু লেৰী পেজে ১৯৯৬ চনত ষ্টেনফৰ্ডত স্নাতক ছাত্ৰ হৈ থকাৰ সময়তে পিছলৈ গুগল বুকলৈ পৰিণত হোৱা গুগল বুকছৰ ৱেবছাইটৰ ইতিহাস পৃষ্ঠাত এই প্ৰকল্পৰ বাবে তেওঁলোকৰ প্ৰাৰম্ভিক দৃষ্টিভংগীৰ বিষয়ে বৰ্ণনা কৰা হৈছে: "যিখন ভৱিষ্যতৰ পৃথিৱীত কিতাপৰ বিশাল সংগ্ৰহসমূহ ডিজিটেলাইজ কৰা হয়, মানুহে কিতাপসমূহৰ বিষয়বস্তু সূচীভুক্ত কৰিবলৈ আৰু ইয়াৰ মাজৰ সংযোগসমূহ বিশ্লেষণ কৰিবলৈ এটা 'ৱেব ক্ৰ'লাৰ' ব্যৱহাৰ কৰিব, এই দলটোৱে সেই সময়ৰ কিছুমান বৃহৎ ডিজিটেলাইজেচন প্ৰচেষ্টাৰ স্থানসমূহ পৰিদৰ্শন কৰিছিল, য'ত আছিল লাইব্ৰেৰী অৱ কংগ্ৰেছৰ আমেৰিকান মেম'ৰী প্ৰজেক্ট, প্ৰজেক্ট গুটেনবাৰ্গ, আৰু ইউনিভাৰ্চেল লাইব্ৰেৰীত ইহঁতে কেনেকৈ কাম কৰে সেইটো জানিবলৈ, লগতে ইউনিভাৰ্চিটি অৱ মিচিগান, পেজৰ আলমা মেটাৰ, আৰু জে এছ টি অ' আৰ আৰু মেকিং অৱ আমেৰিকাৰ দৰে ডিজিটেলাইজেচন প্ৰকল্পৰ ভিত্তি। সেই সময়ৰ বিশ্ববিদ্যালয়ৰ সভানেত্ৰী মেৰী ছু ক’লমেনৰ সৈতে হোৱা এক বাৰ্তালাপত যেতিয়া পেজে গম পালে যে বিশ্ববিদ্যালয়খনৰ বৰ্তমানৰ লাইব্ৰেৰীটোৰ সকলো ভলিউম স্কেন কৰাৰ বাবে ১০০০ বছৰ লাগিব বুলি অনুমান কৰা হৈছিল, তেতিয়া পেজে কলমেনক কৈছিল যে তেওঁ “বিশ্বাস কৰে যে গুগলে ছয় বছৰত ইয়াক সম্ভৱ কৰাত সহায় কৰিব পাৰে।”
২০০৩ চনত দলটোৱে এটা উচ্চ গতিৰ স্কেনিং প্ৰক্ৰিয়াৰ লগতে অদ্ভুত ধৰণৰ আকাৰ, অস্বাভাৱিক ফণ্ট আৰু "অন্য অপ্ৰত্যাশিত বৈশিষ্ট্যসমূহ"ত সমস্যা সমাধানৰ বাবে চফ্টৱেৰ বিকশিত কৰাৰ কাম কৰে।
২০০৪ চনৰ ডিচেম্বৰ মাহত গুগলে গুগল প্ৰিণ্ট লাইব্ৰেৰী প্ৰজেক্ট নামেৰে জনাজাত গুগল প্ৰিণ্ট পদক্ষেপৰ সম্প্ৰসাৰণৰ সংকেত দিয়ে। কোম্পানীটোৱে কপিৰাইট অইন ভংগ কৰাৰ লগতে লেখক আৰু প্ৰকাশকসকলক সঠিকভাৱে ক্ষতিপূৰণ দিয়াত ব্যৰ্থ হৈছে বুলি ২০০৫ চনৰ ছেপ্টেম্বৰ মাহৰ পৰা অক্টোবৰৰ ভিতৰত গুগলৰ বিৰুদ্ধে দুটাকৈ গোচৰ ৰুজু হয়। এটা লেখকৰ হৈ ক্লাছ একচন অভিযোগ (অথৰ্ছ গিল্ড বনাম গুগল, ২০ ছেপ্টেম্বৰ ২০০৫) আৰু আনটো হৈছে পাঁচটা বৃহৎ প্ৰকাশক আৰু এছ’চিয়েশ্যন অৱ আমেৰিকান পাব্লিচাৰ্ছে উত্থাপন কৰা দেৱানী গোচৰ। (মেকগ্ৰা হিল বনাম গুগল, ১৯ অক্টোবৰ ২০০৫)
নৱেম্বৰ ২০০৫ত গুগলে এই সেৱাৰ নাম গুগল প্ৰিণ্টৰ পৰা গুগল বুক চাৰ্চলৈ সলনি কৰে। প্ৰকাশক আৰু লেখকসকলক তেওঁলোকৰ কিতাপসমূহ সেৱাত অন্তৰ্ভুক্ত কৰিবলৈ সক্ষম কৰা ইয়াৰ কাৰ্যসূচীৰ নাম সলনি কৰি গুগল বুকছ পাৰ্টনাৰ প্ৰগ্ৰেম ৰখা হয়, আৰু লাইব্ৰেৰীৰ সৈতে অংশীদাৰিত্বৰে গুগল বুকছ লাইব্ৰেৰী প্ৰজেক্ট হৈ পৰে।
২০০৬ চনত গুগলে ইয়াৰ সকলো কপিৰাইটৰ বাহিৰৰ, ৰাজহুৱা ডমেইনৰ কিতাপত "download a pdf" বুটাম যোগ কৰে। ইয়াৰ উপৰিও ই নতুন "এবাউট দিছ বুক" পৃষ্ঠাসমূহৰ সৈতে এটা নতুন ব্ৰাউজিং আন্তঃপৃষ্ঠও যোগ কৰে। ২০০৬ চনৰ আগষ্ট মাহত ইউনিভাৰ্চিটি অৱ কেলিফৰ্ণিয়া চিষ্টেমে বুকছ ডিজিটাইজেচন প্ৰকল্পত যোগদান কৰাৰ কথা ঘোষণা কৰে। ইয়াত ব্যৱস্থাপ্ৰণালীৰ দ্বাৰা পৰিচালিত প্ৰায় ১০০টা লাইব্ৰেৰীৰ ভিতৰত ৩৪ মিলিয়ন ভলিউমৰ এটা অংশ অন্তৰ্ভুক্ত কৰা হৈছে। ২০০৬ চনৰ ছেপ্টেম্বৰ মাহত মাদ্ৰিদৰ কম্প্লুটেন্স বিশ্ববিদ্যালয়ে গুগল বুকছ লাইব্ৰেৰী প্ৰজেক্টত যোগদান কৰা প্ৰথমটো স্পেনিছ ভাষাৰ পুথিভঁৰাল হিচাপে পৰিগণিত হয়। অক্টোবৰ ২০০৬ত উইচকনচিন–মেডিচন বিশ্ববিদ্যালয়ে ঘোষণা কৰে যে তেওঁলোকে উইচকনচিন হিষ্ট’ৰিক্যাল ছ’চাইটি লাইব্ৰেৰীৰ সৈতে বুক চাৰ্চ ডিজিটাইজেচন প্ৰকল্পত যোগদান কৰিব। ২০০৬ চনৰে নৱেম্বৰ মাহত ভাৰ্জিনিয়া বিশ্ববিদ্যালয়েও এই প্ৰকল্পত যোগদান কৰে। ইয়াৰ পুথিভঁৰালসমূহত পাঁচ মিলিয়নতকৈ অধিক খণ্ড আৰু ১ কোটি ৭০ লাখতকৈ অধিক পাণ্ডুলিপি, বিৰল কিতাপ আৰু আৰ্কাইভ আছে।
২০০৭ চনৰ জানুৱাৰী মাহত অষ্টিনৰ টেক্সাছ বিশ্ববিদ্যালয়ে ঘোষণা কৰে যে তেওঁলোকে কিতাপ সন্ধান ডিজিটেলাইজেচন প্ৰকল্পত যোগদান কৰিব। বিশ্ববিদ্যালয়খনৰ ১৩টা পুথিভঁৰালৰ স্থানৰ পৰা কমেও ১০ লাখ খণ্ড ডিজিটেলাইজ কৰা হ’ব। আকৌ ২০০৭ চনৰে মাৰ্চ মাহত বাভাৰিয়ান ষ্টেট লাইব্ৰেৰীয়ে গুগলৰ সৈতে অংশীদাৰিত্ব ঘোষণা কৰি জাৰ্মান ভাষাৰ লগতে ইংৰাজী, ফৰাচী, ইটালীয়, লেটিন আৰু স্পেনিছ ভাষাৰ এক মিলিয়নতকৈ অধিক ৰাজহুৱা ডমেইন আৰু প্ৰিণ্টৰ বাহিৰত থকা গ্ৰন্থসমূহ স্কেন কৰে। মে' মাহত গুগল আৰু ল'জানৰ কেণ্টনেল আৰু ইউনিভাৰ্চিটি লাইব্ৰেৰীৰ যৌথভাৱে এখন কিতাপ ডিজিটেলাইজিং প্ৰকল্পৰ অংশীদাৰিত্ব ঘোষণা কৰা হয়। লগতে গেণ্ট বিশ্ববিদ্যালয়ৰ ব'কেণ্ট'ৰেন লাইব্ৰেৰীয়েও ঘোষণা কৰে যে তেওঁলোকে গুগলৰ সৈতে ১৯ শতিকাৰ ফৰাচী আৰু ডাচ ভাষাৰ কিতাপসমূহৰ ডিজিটেলাইজ আৰু ডিজিটেলাইজ সংস্কৰণ অনলাইনত উপলব্ধ কৰাত অংশগ্ৰহণ কৰিব। একেটা মাহতে মহীশূৰ বিশ্ববিদ্যালয়েও ৮ লাখতকৈ অধিক কিতাপ আৰু পাণ্ডুলিপি ডিজিটেলাইজ কৰিবৰ বাবে গুগলৰে সংযুক্ত হয়। তেওঁলোকৰ কাগজ আৰু সাঁচিপাত উভয়তে সংস্কৃত বা কানাড়া ভাষাত লিখা প্ৰায় এক লাখ পাণ্ডুলিপি আছে।
২০০৭ চনৰ জুন মাহত প্ৰতিষ্ঠানিক সহযোগিতা সমিতিয়ে(২০১৬ চনত বিগ টেন একাডেমিক এলায়েন্স হিচাপে পুনৰ ব্ৰেণ্ড কৰা) ঘোষণা কৰে যে ইয়াৰ বাৰটা সদস্য পুথিভঁৰালে অহা ছবছৰৰ ভিতৰত এক কোটি কিতাপ স্কেন কৰাত অংশগ্ৰহণ কৰিব। জুলাই মাহত কেইঅ' বিশ্ববিদ্যালয়ে জাপানত গুগলৰ প্ৰথম লাইব্ৰেৰী পাৰ্টনাৰ হিচাপে পৰিগণিত হয় আৰু ঘোষণা কৰে যে তেওঁলোকে কমেও ১ লাখ ২০ হাজাৰ পাব্লিক ডমেইনৰ কিতাপ ডিজিটেলাইজ কৰিব। আগষ্ট মাহত গুগলে ঘোষণা কৰে যে কৰ্নেল বিশ্ববিদ্যালয়ৰ পুথিভঁৰালৰ পৰা কপিৰাইটযুক্ত আৰু ৰাজহুৱা ডমেইন দুয়োটা বস্তুৱে ৫ লাখলৈকে ডিজিটেলাইজ কৰিব। গুগলে বিশ্ববিদ্যালয়খনৰ নিজা পুথিভঁৰাল ব্যৱস্থাত অন্তৰ্ভুক্ত কৰিবলৈ স্কেন কৰা সকলো ৰচনাৰ ডিজিটেল কপিও প্ৰদান কৰিব।
২০০৭ চনৰ ছেপ্টেম্বৰ মাহত গুগলে এটা বৈশিষ্ট্য যোগ কৰিলে যাৰ সহায়ত ব্যৱহাৰকাৰীয়ে ৰাজহুৱা ডমেইনত থকা কিতাপৰ স্নিপেটসমূহ শ্বেয়াৰ কৰিব পাৰে। স্নিপেটবোৰ কিতাপখনৰ স্কেনত যিদৰে দেখা যায়, বা সাধাৰণ লিখনী হিচাপে দেখা দিব পাৰে। একেটা মাহতে গুগলে "মাই লাইব্ৰেৰী" নামৰ এটা নতুন বৈশিষ্ট্য আৰম্ভ কৰে যিয়ে ব্যৱহাৰকাৰীসকলক ব্যক্তিগত স্বনিৰ্বাচিত লাইব্ৰেৰী, তেওঁলোকে লেবেল, পৰ্যালোচনা, ৰেটিং বা সম্পূৰ্ণ পাঠ্য সন্ধান কৰিব পৰা কিতাপৰ নিৰ্বাচন সৃষ্টি কৰাৰ অনুমতি দিয়ে। সেইবছৰৰে ডিচেম্বৰ মাহত কলম্বিয়া বিশ্ববিদ্যালয়ক ৰাজহুৱা ডমেইনৰ কামসমূহ ডিজিটেলাইজ কৰাৰ অংশীদাৰ হিচাপে যোগ কৰা হয়।
২০০৮ চনৰ মে' মাহত মাইক্ৰ'ছফ্টে টেপাৰ অফ কৰি ইয়াৰ স্কেনিং প্ৰকল্পৰ অন্ত পেলোৱাৰ পৰিকল্পনা কৰে, যিয়ে ৭ লাখ ৫০ হাজাৰ কিতাপ আৰু ৮ কোটি আলোচনীৰ প্ৰবন্ধত উপনীত হৈছিল। আনহাতে অক্টোবৰত দুবছৰৰ আলোচনাৰ অন্তত প্ৰকাশন উদ্যোগ আৰু গুগলৰ মাজত এক নিষ্পত্তি হয়। গুগলে লাখ লাখ কিতাপ জনসাধাৰণৰ বাবে উপলব্ধ কৰাৰ অধিকাৰৰ বিনিময়ত লেখক আৰু প্ৰকাশকসকলক ক্ষতিপূৰণ দিবলৈ সন্মত হয়।
২০০৮ চনৰ অক্টোবৰ মাহত হাথিট্ৰাষ্ট "শ্বেয়াৰড ডিজিটেল ৰিপ'জিটৰী" (পৰৱৰ্তী সময়ত হাথিট্ৰাষ্ট ডিজিটেল লাইব্ৰেৰী নামেৰে জনাজাত) কমিটি অন ইনষ্টিটিউচনেল ক'অপাৰেচন আৰু ইউনিভাৰ্চিটি অৱ কেলিফৰ্ণিয়া ব্যৱস্থাৰ ১১খন বিশ্ববিদ্যালয়ৰ লাইব্ৰেৰী(যিবোৰ সকলো গুগলৰ অংশীদাৰ লাইব্ৰেৰী আছিল) ক্ৰম অনুসৰি আৰম্ভ কৰা হয় গুগল আৰু অন্যান্যই স্কেন কৰা তেওঁলোকৰ সংগ্ৰহৰ পৰা কিতাপসমূহক আৰ্কাইভ আৰু শৈক্ষিক প্ৰৱেশ প্ৰদান কৰা।
২০০৯ চনৰ ফেব্ৰুৱাৰী মাহত গুগলে গুগল বুক চাৰ্চৰ এটা মোবাইল সংস্কৰণ মুকলি কৰে, যাৰ ফলত আইফোন আৰু এণ্ড্ৰইড ফোন ব্যৱহাৰকাৰীসকলে মোবাইল ব্ৰাউজাৰ ব্যৱহাৰ কৰি আমেৰিকাত (আৰু আমেৰিকাৰ বাহিৰত ৫ লাখতকৈ অধিক) ১৫ লাখতকৈ অধিক পাব্লিক ডমেইনৰ কাম পঢ়িব পাৰে। য'ত পৃষ্ঠাৰ ছবিৰ পৰিৱৰ্তে কিতাপখনৰ সাধাৰণ লিখনী প্ৰদৰ্শিত হয়। মে' মাহত নিউয়ৰ্কত অনুষ্ঠিত বাৰ্ষিক বুকএক্সপ' সন্মিলনত গুগলে এনে এটা কাৰ্যসূচী প্ৰৱৰ্তন কৰাৰ উদ্দেশ্যৰ সংকেত দিয়ে যিয়ে প্ৰকাশকসকলক তেওঁলোকৰ নতুন কিতাপৰ ডিজিটেল সংস্কৰণসমূহ গুগলৰ জৰিয়তে গ্ৰাহকক পোনপটীয়াকৈ বিক্ৰী কৰিবলৈ সক্ষম কৰিব।
২০০৯ চনৰ ডিচেম্বৰ মাহত ফ্ৰান্সত প্ৰকাশিত কপিৰাইটযুক্ত কিতাপৰ স্কেনিং বন্ধ কৰি দিয়ে ফ্ৰান্সৰ এখন আদালতে, ইয়াৰ দ্বাৰা কপিৰাইট আইন উলংঘা কৰা হৈছে বুলি কয়। স্কেনিং প্ৰকল্পৰ বাবে ই আছিল প্ৰথম বৃহৎ আইনী ক্ষতি।
এপ্ৰিল ২০১০ত ভিজুৱেল আৰ্টিষ্টসকলক পূৰ্বৰ গোচৰ আৰু নিষ্পত্তিত অন্তৰ্ভুক্ত কৰা হোৱা নাছিল, আন এটা গোচৰত বাদপৰা গোটসমূহ। তেওঁলোকে কয় যে তেওঁলোকে কেৱল গুগল বুকছতকৈও অধিক তদাৰকীৰ আওতালৈ অনাৰ মনস্থ কৰিছে। বিবৃতিটোত আছিল: "নতুন শ্ৰেণী কাৰ্য্যই গুগলৰ লাইব্ৰেৰী প্ৰজেক্টৰ বাহিৰলৈ গতি কৰিছে, আৰু ইয়াত গুগলৰ ফটোগ্ৰাফাৰ, চিত্ৰকৰ আৰু অন্যান্য দৃশ্য শিল্পীৰ অধিকাৰৰ অন্যান্য পদ্ধতিগত আৰু ব্যাপক উলংঘাসমূহ অন্তৰ্ভুক্ত কৰা হৈছে।"
২০১০ চনৰ মে' মাহত গুগলে গুগল এডিচনছ নামৰ এক ডিজিটেল কিতাপৰ দোকান মুকলি কৰিব বুলি খবৰ ওলাইছিল। ইয়াৰ নিজা ই-বুক ষ্ট’ৰৰ সৈতে এমাজন, বাৰ্নছ এণ্ড নোবেল, এপল আৰু অন্যান্য ইলেক্ট্ৰনিক কিতাপৰ খুচুৰা বিক্ৰেতাৰ সৈতে প্ৰতিযোগিতাত অৱতীৰ্ণ হ’ব। আনৰ দৰে নহয়, গুগল সংস্কৰণসমূহ সম্পূৰ্ণৰূপে অনলাইন হ’ব আৰু ইয়াৰ বাবে কোনো নিৰ্দিষ্ট ডিভাইচৰ প্ৰয়োজন নহ’ব (যেনে কিণ্ডল, নুক, বা আইপেড)। ২০১০ চনৰ জুন মাহত গুগলে ১ কোটি ২০ লাখ কিতাপৰ স্কেন সম্পূৰ্ণ কৰে।
আগষ্ট ২০১০ত ঘোষণা কৰা হয় যে গুগলে এটা দশকৰ ভিতৰত ১২৯,৮৬৪,৮৮০খন কিতাপ স্কেন কৰাৰ মনস্থ কৰিছে, যাৰ পৰিমাণ ৪ বিলিয়নতকৈ অধিক ডিজিটেল পৃষ্ঠা আৰু মুঠ ২ ট্ৰিলিয়ন শব্দ। ডিচেম্বৰত আমেৰিকাত গুগল ই-বুকছ (গুগল সংস্কৰণ) মুকলি কৰা হয়। সেইমাহতে গুগলে এনগ্ৰাম ভিউয়াৰ মুকলি কৰে, যিয়ে ইয়াৰ গ্ৰন্থ সংগ্ৰহত শব্দৰ ব্যৱহাৰৰ তথ্য সংগ্ৰহ আৰু গ্ৰাফৰ কাম কৰে।
২০১১ চনৰ মাৰ্চ মাহত এজন ফেডাৰেল ন্যায়াধীশে প্ৰকাশন উদ্যোগ আৰু গুগলৰ মাজত হোৱা নিষ্পত্তি নাকচ কৰে। ২০১২ চনৰ মাৰ্চ মাহত গুগলে প্ৰকাশকৰ সৈতে এক চুক্তিত উপনীত হয়। ২০১৩ চনৰ নৱেম্বৰত অথৰ্ছ গিল্ড বনাম গুগলৰ গোচৰত ৰায়দান কৰি আমেৰিকাৰ জিলা ন্যায়াধীশ ডেনি চিনে ন্যায্য ব্যৱহাৰৰ উল্লেখ কৰি গুগলৰ পক্ষ লয়। লেখকসকলে কয় যে তেওঁলোকে এই সম্পৰ্কে পুনৰ আপীল কৰিব। ২০১৫ চনৰ অক্টোবৰ মাহত আপীল আদালতে গুগলৰ পক্ষ লয় আৰু ঘোষণা কৰে যে গুগলে কপিৰাইট আইন উলংঘা কৰা নাই। নিউয়ৰ্ক টাইমছৰ মতে, গুগলে ২.৫ কোটিতকৈ অধিক কিতাপ স্কেন কৰিছে। ২০১৬ চনৰ এপ্ৰিলত আমেৰিকাৰ উচ্চতম ন্যায়ালয়ে অথৰ্ছ গিল্ডৰ আপীলৰ শুনানি ল'বলৈ অস্বীকাৰ কৰে, অৰ্থাৎ নিম্ন আদালতৰ সিদ্ধান্তত থিয় দিছিল, আৰু গুগলক আইন উলংঘা নকৰাকৈ লাইব্ৰেৰীৰ কিতাপসমূহ স্কেন কৰি সন্ধানৰ ফলাফলত স্নিপেটসমূহ প্ৰদৰ্শন কৰিবলৈ অনুমতি দিয়া হ'ব বুলি ঘোষণা কৰে।
তথ্যসূত্ৰ
শ্ৰেণী:ডিজিটেল সাহিত্য শ্ৰেণী:গুগল
জগদীপ
ছৈয়েদ ইচটিয়াক আহমেদ জাফ্ৰি (২৯ মাৰ্চ, ১৯৩৯ - ৮ জুলাই, ২০২০) এজন ভাৰতীয় অভিনেতা আৰু কমেডিয়ান। তেখেত জগদীপ নামেৰে জনপ্ৰিয়। তেখেতে চাৰিশতকৈও অধিক চিনেমাত অভিনয় কৰিছে। ইয়াৰে উল্লেখযোগ্য চৰিত্ৰকেইটা হ'ল- শ্ব'লে (১৯৭৫) চিনেমাত চুৰমা ভুপালী, পুৰাণা মন্দিৰ (১৯৮৪) ছবিত মাছছাৰ আৰু অন্দাজ অপনা অপনা (১৯৯৪)ত ছলমান খানৰ দেউতাকৰ চৰিত্ৰ। তেওঁ নিজে পৰিচালনা কৰা চুৰমা ভুপালী নামৰ ছবিখনত এজন প্ৰটাগনিষ্টৰ চৰিত্ৰত অভিনয় কৰিছিল। বি আৰ চোপ্ৰাৰ অফছানা ছবিত এজন শিশু-শিল্পী ৰূপে তেখেতে অভিনয় জীৱন আৰম্ভ কৰে আৰু অৱ দিল্লী দূৰ নহী, কে এ আব্বাছৰ মুন্না, গুৰু দত্তৰ আৰ-পাৰ, বিমল ৰয়ৰ দৌ বিঘা জমীন আদিৰ দৰে সফল ছবিত কাম কৰে। ২০২০ চনৰ ৮ জুলাই তাৰিখে বয়সজনিত কাৰণত তেখেতৰ মৃত্যু হয়।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতীয় অভিনেতা
চন্দ্ৰমুখী বসু
প্ৰাৰম্ভিক জীৱন আৰু শিক্ষা
১৮৬০ চনত ব্ৰিটিছ ভাৰতৰ ইউনাইটেড প্ৰভিনছ অফ আগ্ৰা এণ্ড অৱধৰ এক বঙালী-খ্ৰীষ্টান পৰিয়ালত চন্দ্ৰমুখী বসুয়ে জন্মগ্ৰহণ। তেওঁৰ পিতৃ আছিল ভুৱন মোহন বসু। ১৮৮০ চনত তেওঁ ডেহৰাডুনৰ এক স্থানীয় খ্ৰীষ্টান বিদ্যালয়ৰ পৰা ফাৰ্ষ্ট আৰ্টছ পৰীক্ষা উত্তীৰ্ণ হয়। সেই সময়ত একমাত্ৰ মহিলাৰ বাবে উচ্চশিক্ষাৰ প্ৰতিষ্ঠান আছিল কলিকতাৰ বেথুন কলেজ। তেওঁ তাত নামভৰ্তি কৰিবলৈ বিচাৰিছিল যদিও বেথুন কলেজত অহিন্দু সম্প্ৰদায়ৰ ছোৱালীৰ নামভৰ্তি নিষেধ আছিল। সেয়ে তেওঁ ডাফ কলেজত নামভৰ্তি কৰে। ১৮৭৬ চনত বিষয়া সকলৰ লিংগ বৈষম্যৰ বাবে তেওঁক এফ.এ. পৰীক্ষা দিবলৈ বিশেষ অনুমতি লবলগীয়া হৈছিল। সেই বছৰত অকল তেওঁ এই পৰীক্ষাত বহা একমাত্ৰ মহিলা আছিল আৰু তেওঁ এই পৰীক্ষাত প্ৰথম স্থান লাভ কৰে। কিন্তু বিশ্ববিদ্যালয়ে তেওঁৰ ফলাফল প্ৰকাশ কৰিবলৈ কেইবাটাও সভাত বহিবলগীয়া হৈছিল। কাদম্বিনী গাংগুলীৰ আগতেই ১৮৭৬ চনত এণ্ট্ৰেন্স পৰীক্ষা উত্তীৰ্ণ হৈছিল যদিও বিশ্ববিদ্যালয়ে তেওঁক সফল পৰীক্ষাৰ্থী হিচাপে স্বীকৃতি দিবলৈ অমান্তি হৈছিল। ১৮৭৮ চনত বিশ্ববিদ্যালয়ে নিজৰ নীতিৰ সংশোধন কৰে আৰু তেওঁক উচ্চশিক্ষাৰ অনুমতি প্ৰদান কৰে। এফ. এ. পাছ কৰাৰ পিছত তেওঁ আৰু কাদম্বিনী গাংগুলী, দুয়ো বেথুন কলেজৰ স্নাতক শ্ৰেণীত নামভৰ্তি কৰে। স্নাতক ডিগ্ৰী লাভ কৰাৰ পিছত ১৮৮৪ চনত কলিকতা বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। তেওঁ ব্ৰিটিছ সম্ৰাজ্য আৰু কলিকতা বিশ্ববিদ্যালয়ৰ পৰা স্নাতকোত্তৰ লাভ কৰা প্ৰথম মহিলা।
কৰ্মজীৱন
১৮৯১ চনত তেওঁ স্বাস্থ্যজনিত কাৰণত বেথুন কলেজৰ পৰা অৱসৰ গ্ৰহণ কৰে। তাৰপিছত তেওঁ ডেহৰাডুনত থাকিবলৈ লয়।
ব্যক্তিগত জীৱন
তেওঁৰ দুগৰাকী ভগ্নী বিধুমুখী আৰু বিন্দুবাসিনী দুয়োগৰাকী বিখ্যাত। বিধুমুখী বসু আৰু ভিৰ্জিনিয়া মেৰী মিত্ৰ ১৮৯০ চনত কলিকতা চিকিৎসা মহাবিদ্যালয়ৰ পৰা চিকিৎসা শাস্ত্ৰত স্নাতক ডিগ্ৰী লাভ কৰিছিল। ইয়াৰ লগতে দ্বিতীয় ভগ্নী বিন্দুবাসিনীয়ে ১৮৯০ চনত কলিকতা চিকিৎসা মহাবিদ্যালয়ৰ পৰা চিকিৎসা শাস্ত্ৰত স্নাতক ডিগ্ৰী লাভ কৰিছিল। তেওঁ পণ্ডিত কেশৰানন্দ মামগেইনৰ লগত বিবাহপাশত আবদ্ধ হৈছিল। ১৯৪৪ চনত তেওঁৰ ডেহৰাডুনত মৃত্যু হৈছিল।
নিৰ্মল চাইনী
নিৰ্মল চাইনী (Nirmal Saini; ১০ অক্টোবৰ ১৯৩৮ – ১৩ জুন ২০২১, জন্ম নাম: নিৰ্মল কৌৰ ) এগৰাকী ভাৰতীয় ভলীবল খেলুৱৈ আৰু ভাৰতৰ মহিলা ৰাষ্ট্ৰীয় ভলীবল দলৰ অধিনায়ক আছিল। তেওঁ ১৯৬০ চনত দিল্লীৰ লেডী আৰৱিন কলেজত শাৰীৰিক শিক্ষা বিভাগৰ উপ-প্ৰশিক্ষক ৰূপে কাৰ্যনিবাহ কৰিছিল। পিছলৈ তেওঁ পঞ্জাব ক্ৰীড়া সংস্থাৰ সহকাৰী সঞ্চালকৰ পদত অধিষ্ঠিত হৈছিল। মিলখা সিং আছিল এই সংস্থাৰ ডেপুটি ডিৰেক্টৰ। ১৯৬৩ চনৰপৰা ১৯৮০ চনত অৱসৰ গ্ৰহণ কৰালৈকে তেওঁলোক এই পদত নিয়োজিত অছিল। নিৰ্মল চাইনী কিংবদন্তি ভাৰতীয় দৌৰবিদ মিলখা সিংৰ পত্নী আছিল। মিলখা সিং সেৱা সংস্থাৰ নিৰ্মল সহযোগী আছিল, যি অভাৱী খেলুৱৈ আৰু শিশুৰ হকে সহায়ৰ হাত আগবঢ়াইছিল। তেওঁৰ এক ৰাজনৈতিক দৃষ্টিভংগী আছিল আৰু জীয়ৰী ডা° মনা সিঙৰ সৈতে ২০১৪ চনত আম আদমী পাৰ্টিত যোগদান কৰিছিল। অৱশ্যে পিছত তেওঁ দলত্যাগ কৰে।
ব্যক্তিগত জীৱন
নিৰ্মল চাইনীৰ “দ্য ফ্লাইং শিখ” মিলখা সিঙৰ সৈতে প্ৰেম বিবাহ হৈছিল। ১৯৫৬ চনত শ্ৰীলংকাত মিলখা আৰু নিৰ্মলৰ প্ৰথম দেখাদেখি হয়, য'ত নিৰ্মল ভাৰতীয় ৰাষ্ট্ৰীয় ভলীবল দলৰ অধিনায়ক হিচাপে শ্ৰীলংকাত খেলিবলৈ গৈছিল আৰু মিলখাও এখন প্ৰতিযোগিতাত ভাগ ল'বলৈ বুলি তালৈ গৈছিল। এই প্ৰথম সাক্ষাতেই প্ৰেমলৈ পৰিৱৰ্তিত হয় আৰু পৰিয়াল তথা সমাজকেন্দ্ৰিক অলেখ প্ৰতিবন্ধকতাৰ পাছতো, ১৯৬৩ চনৰ ৫ মে' তাৰিখে নিৰ্মল আৰু মিলখা বিবাহপাশত আৱদ্ধ হয় আৰু প্ৰায় ছয় দশকজোৰা এটি সুখী দাম্পত্য জীৱন অতিবাহিত কৰে। নিৰ্মল গল্ফ খেলুৱৈ জীৱ মিলখা সিঙৰ মাতৃ আৰু তেওঁ চণ্ডীগড়ত বাস কৰিছিল।
২০২১ চনৰ ১৩ জুনত তেওঁ মোহালীত ক'ভিড-১৯ বৈশ্বিক মহামাৰীত আক্ৰান্ত হৈ মৃত্যুবৰণ কৰে। মৃত্যুৰ সময়ত তেওঁৰ বয়স আছিল ৮৫ বছৰ। নিৰ্মলৰ মৃত্যুৰ কিছুদিনৰ পিছতে ২০২১ চনৰ ১৮ জুন তাৰিখে তেওঁৰ স্বামী মিলখা সিঙৰো ক'ভিড সংক্ৰান্তিয় জটিলতাত মৃত্যু হয়।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:ভাৰতৰ ভলীবল খেলুৱৈ শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
ভৈৰৱকুণ্ড
শ্ৰেণী:অসমৰ নগৰ-মহানগৰ শ্ৰেণী:ওদালগুৰি জিলা শ্ৰেণী:অসমৰ পৰ্যটনস্থলী
মনালিছা শইকীয়া
মনালিছা শইকীয়া (Monalisha Saikia; জন্ম: ১৯৭৫ ) অসমীয়া সাহিত্য জগতৰ এগৰাকী ঔপন্যাসিক আৰু গল্পকাৰ। কেইবাটাও সাহিত্য বঁটাৰে সন্মানিত জনপ্ৰিয় লেখিকা গৰাকী ‘আচাম স্কুল অৱ জাৰ্নেলিজম’ৰ কাৰ্যবাহী নিৰ্দেশক। তেখেতে ‘গুমৰাগ’ নামৰ অসমীয়া আলোচনীখনো সম্পাদনা কৰিছিল।
শিক্ষা
মনালিছা শইকীয়াই কটন বিশ্ববিদ্যালয়ৰ পৰা স্নাতক আৰু গৌহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছে।
কৰ্ম জীৱন
গল্পকাৰ ৰূপে সাহিত্য জীৱন আৰম্ভ কৰা শ্ৰীমতী মনালিছা শইকীয়াই ১৯৯৭ চনত অসম জাতীয় বিদ্যালয়ৰ শিক্ষয়িত্ৰী হিচাপে নিজৰ নিয়মিত কৰ্মজীৱন আৰম্ভ কৰে। ২০০৬ চনত তেখেতে সাংবাদিকতাৰ সৈতে জড়িত হৈ ২০০৬ ৰ পৰা ২০০৮ চনলৈ সাদিন আৰু ২০০৮ ৰ পৰা ২০১১ চনলৈ দৈনিক জনমভূমি কাকতৰ সৈতে জড়িত হয়।
ব্যক্তিগত জীৱন
১৯৯৮ চনত শ্ৰীমতী শইকীয়া প্ৰতিষ্ঠিত লেখক সাংবাদিক মনোৰম গগৈৰ সৈতে বিবাহ পাশত আৱদ্ধ হয়। তেওঁলোকৰ একমাত্ৰ সন্তানৰ নাম সুগন্ধিপ্ৰাপ্তি (কাংকান)।
সাহিত্যকৃতি
===উপন্যাস ===
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমীয়া প্ৰবন্ধকাৰ শ্ৰেণী:জীৱিত ব্যক্তি শ্ৰেণী:অসমীয়া ঔপন্যাসিক
দাইল-ভাত
উপকৰণ সমূহ
দাইল-ভাতৰ বাবে প্ৰধান উপকৰণ হৈছে ভাত আৰু দাইল। ইয়াৰোপৰি ৰুচি অনুসৰি অন্যান্য সংগী খাদ্য যেনে: ভাঁজি, তৰকাৰী, মাছ, মাংস, পিটিকা, ইত্যাদি ভাত-দাইলৰ সৈতে খাবৰ বাবে ব্যৱহাৰ কৰা হয়।
ভাত
ভাত হৈছে সিজোৱা চাউল। ভাত ৰান্ধিবৰ বাবে বিভিন্ন জাতৰ ধান উপলব্ধ। ধান খেতিৰ বাবে বিখ্যাত অঞ্চল সমূহত ভাত মানুহৰ প্ৰধান খাদ্য। সৰহ পানীত উতলাই বা কম পানীত ভাপৰ সহায়ত চাউল সিজাই ভাত তৈয়াৰ কৰা হয়। ভাত ৰান্ধিবৰ বাবে প্ৰধানকৈ চাউল আৰু পানীৰ প্ৰয়োজন। নতুন চাউলৰ ভাত ৰান্ধিবলৈ কম পানীৰ প্ৰয়োজন। চাউলবোৰ প্ৰথমে ভালকৈ ধুই, পাত্ৰত চাউল আৰু পানীৰ অনুপাত ৰক্ষা কৰি জুইত সিজিবলৈ দিয়া হয়। সাধাৰণতে বটুৱা, চচ্ ইত্যাদিত কম পৰিমাণে চাউল সিজালে, চাউলবোৰ সম্পূৰ্ণৰূপে সিজাৰ পূৰ্বে পানী কঢ়া হয়।
দাইল
দাইল হৈছে সংগী খাদ্য। মাহ জাতীয় শস্যৰ পৰা দাইল তৈয়াৰ কৰা হয়। ভাতৰ দৰে প্ৰথমে ভিজাই ৰখা মাহ জাতীয় শস্যক সিজাই লৈ পিছত পনিয়া কৈ তেল মৰা হয়। তেল মাৰিবৰ বাবে প্ৰধানকৈ গৰম কেৰাহীত সৰিয়হৰ তেল উতলিবলৈ দি নহৰু,পিয়াজ, হালধি আদি সংযোগ কৰি সিজোৱা দাইল সংযোগ কৰি পুনৰ উতলিবলৈ দিয়া হয়। ৰুচি অনুসৰি ইয়াত নিমখ সংযোগ কৰিব লাগে। বিভিন্ন মাহ জাতীয় শস্যৰ ভিতৰত মচুৰ মাহ, মগু মাহ, মটৰ মাহ, বুট মাহ, মাটি মাহ, ৰহৰ মাহ আদি দাইল ৰান্ধিবলৈ একক ভাৱে বা মিশ্ৰিত ভাৱে ব্যৱহাৰ কৰা হয়। ৰন্ধা (সিজোৱা) দাইলত ৯% প্ৰ'টিন, ৭৯% পানী, ২০% কাৰ্বহাইড্ৰেট (৮% আঁহ অন্তৰ্ভুক্ত), আৰু ১% চৰ্বি থাকে। [7] ই বি ভিটামিনৰ এক সমৃদ্ধ সমল (দৈনিক প্ৰয়োজনীয় খাদ্য মূল্যৰ ২০% বা অধিক) যোগান ধৰে। ইয়াৰোপৰি ফলেট (৪৫%) আৰু মেঙ্গানিজ (২৫%), মজলীয়া পৰিমাণৰ থিয়ামিন (১১%) আৰু কেইবাটাও খনিজ পদাৰ্থ, যেনে আইৰণ (১৯%) আৰু ফছফৰাছ (১৮%) আদিৰে সমৃদ্ধ। ভাৰতীয় উপমহাদেশত চাউল, ৰুটি আৰু নানৰ সৈতে দাইল খোৱা হয়। দাইল ৰন্ধাৰ ধৰণ আৰু উপস্থাপন শৈলী অঞ্চল অনুসৰি পৃথক। দক্ষিণ ভাৰতত, দাইলক "পাৰুপ্পু" বুলি কোৱা হয়। প্ৰাথমিকভাৱে সাম্বাৰ নামৰ ব্যঞ্জনবিধ তৈয়াৰ কৰিবলৈ দাইল ব্যৱহাৰ কৰা হয়। ইয়াক চাৰু আৰু চাউলৰ সৈতে মিহলি কৰা পাৰুপ্পু তৈয়াৰ কৰিবলৈও ব্যৱহাৰ কৰা হয়।
তথ্যসূত্ৰ
শ্ৰেণী:খাদ্য
তাম
প্ৰকৃতিত তাম মুক্ত অৱস্থাত পোৱা যায়, খ্ৰীষ্টপূৰ্ব প্ৰায় ৮০০০ বছৰ আগতেই ধাতুৰ উৎস হিচাপে মানুহে প্ৰথম তামৰ ব্যৱহাৰ কৰিছিল। তাম হৈছে খ্ৰীষ্টপূৰ্ব প্ৰায় ৫০০০ বছৰ আগতেই আকৰিকৰ পৰা নিষ্কাষণ কৰা প্ৰথম ধাতু, খ্ৰীষ্টপূৰ্ব ৪০০০ বছৰ আগতেই খাজত আকাৰ দিয়া প্ৰথম ধাতু, খ্ৰীষ্টপূৰ্ব ৩৫০০ বছৰ আগতেই ব্ৰঞ্জ সাজিবলৈ টিনৰ সংকৰ হিচাপে ব্যৱহাৰ কৰা প্ৰথম ধাতু।
ক
সকলো জীৱৰ বাবে তাম এবিধ অপৰিহাৰ্য খাদ্যজ লৱণ। মাছ আৰু অন্য মেৰুদণ্ডী শৰীৰত থকা লৌহ-যুক্ত বৰ্ণকণা হিম'গ্লবিনৰ ঠাইত কোমলদেহী আৰু ক্ৰুষ্টাচিয়াৰ শৰীৰত তামযুক্ত ৰক্ত বৰ্ণকণা হিম'চিয়ানিন থাকে। তাম মানুহৰ যকৃৎ, পেশী আৰু হাড়ত বেছিকৈ পোৱা যায়। প্ৰাপ্তবয়স্কৰ শৰীৰৰ ওজনৰ প্ৰতি কিলোগ্ৰামত ১.৪ আৰু ২.১ মিলি.গ্ৰাম পৰ্যন্ত তাম থাকে। সেই হিচাপে ৬০ কেজি ওজনৰ এজন ব্যক্তিৰ শৰীৰত প্ৰায় ০.১ গ্ৰাম তাম থাকে। যিকিনহওক, শৰীৰৰ বাবে এই ক্ষুদ্ৰ পৰিমাণো অতি প্ৰয়োজনীয়।
গড় দ’ল
গড় দ'ল বা গড় দৌল শোণিতপুৰ জিলাত অৱস্থিত ভাৰতীয় পুৰাতত্ত্ব বিভাগৰ সংৰক্ষিত স্থান। ই অসমৰ ৰাজ্যিক সংৰক্ষিত স্মৃতিচিহ্নৰ অন্যতম। ই তেজপুৰৰ পৰা প্ৰায় ৭ কিঃমিঃ নিলগত তৰাজান কুমাৰগাঁৱত অৱস্থিত। গড় দ'লৰ ভাৰতীয় পুৰাতত্ত্ব অনুসন্ধান বিভাগে প্ৰদান কৰা নম্বৰ হ'ল S-AS-95। ইয়াৰ মাটি কালি প্ৰায় ২৫০×২৫০ বৰ্গ মিটাৰ। ইয়াত ইটাৰ দুশাৰী সাঁচ পোৱা গৈছে যাক কোনো মন্দিৰৰ বেদী বুলি অনুমান কৰা হয়। ইয়াৰ ধ্বংসাৱশেষ খ্ৰীষ্টীয় সপ্তম আৰু অষ্টম শতিকাৰ।
বাহ্যিক সংযোগ
শ্ৰেণী:অসমৰ সংৰক্ষিত স্মৃতিচিহ্ন শ্ৰেণী:শোণিতপুৰ জিলাৰ পৰ্যটনস্থলী
অগ্ন্যাশয়
অগ্ন্যাশয় বা pancreas মেৰুদণ্ডী প্ৰাণীৰ পাচন তন্ত্ৰ আৰু অন্তঃস্ৰাৱী তন্ত্ৰৰ এটা অংগ। মানুহৰ দেহত ই পেটৰ পাকস্থলীৰ পিছফালে অৱস্থিত।
অগ্ন্যাশয় এক মিশ্ৰ গ্ৰন্থি, কাৰণ ই অন্তঃস্ৰাৱী আৰু বহিঃস্ৰাৱী দুয়োবিধ গ্ৰন্থি হিচাপে কাম কৰিব পাৰে। অন্তঃস্ৰাৱী গ্ৰন্থি ৰূপে ই ঘাইকৈ ইনছুলিন, গ্লুকাগন, ছমাট'ষ্টেটিন আৰু পেন্‌ক্ৰিয়াটিক পলীপেপ্‌টাইড নিঃসৰণ কৰি তেজৰ শৰ্কৰাৰ পৰিমাণ নিয়ন্ত্ৰণ কৰে। পাচন প্ৰণালীৰ অংশ ৰূপে ই অগ্ন্যাশয় নলীৰে গ্ৰহণীলৈ (duodenum) অগ্ন্যাশয় ৰস নিঃসৰণ কৰে। এই ৰসত থকা বাইকাৰ্ব'নেট ক্ষাৰে পাকস্থলীৰ পৰা অন্ত্ৰত প্ৰৱেশ কৰা অম্লক প্ৰশমন কৰে আৰু পাচক উৎসেচকবোৰে শ্বেতসাৰ, প্ৰ'টিন আৰু চৰ্বিক সৰু সৰু কণিকালৈ ৰূপান্তৰিত কৰে।
গঠন
মানুহৰ দেহত অগ্ন্যাশয় উদৰৰ ওপৰফালে আৰু বাওঁফালে অৱস্থিত। বয়স্ক লোকত ই প্ৰায় 12 - 15 cm দীঘল, কেইবাটাও খণ্ডিকাত বিভক্ত আৰু দেখাত গুলপীয়া-কমলা বৰণৰ।
গঠনৰ ফালৰ পৰা অগ্ন্যাশয়ক মূৰ, ডিঙি, দেহ, আৰু নেজ অংশত ভগোৱা হয়। অগ্ন্যাশয় গ্ৰহণীৰ অন্ত্যভাঁজৰ পৰা বিস্তৃত। মূৰ অংশটোৱে চুপেৰিয়'ৰ মিছেণ্টেৰিক ধমনী আৰু ছুপেৰিয়'ৰ মিছেণ্টেৰিক শিৰাক আৱৰি থাকে। দেহ অংশটোৱে পাকস্থলীৰ পিছফালে বিস্তৃত হৈ নেজ অংশটো প্লীহাৰ ওচৰত শেষ হয়।
মূল অগ্ন্যাশয় নলী আৰু অতিৰিক্ত অগ্ন্যাশয় নলী অগ্ন্যাশয়ৰ মাজেৰে গৈ ক্ষুদ্ৰান্ত্ৰৰ গ্ৰহণী অংশত সাধাৰণ পিত্তৰস বাহিনীৰ (common bile duct) লগ লাগে। এই নলীৰ মুখ অৱৰোধিনী (sphincter of Oddi)-ৰ দ্বাৰা নিয়ন্ত্ৰিত হয়।
সূক্ষ্ম গঠন
thumb|অগ্ন্যাশয়ৰ কলা ষ্টেইন কৰাৰ পাছত অণুবীক্ষণ যন্ত্ৰৰে চালে এই ছবিৰ [[অগ্ন্যাশয় দ্বীপপুঞ্জ দেখা যায়। দ্বীপপুঞ্জৰ চৌপাশে অগ্ন্যাশয়ৰ পাচন ("বহিঃস্ৰাৱী") অংশ গাঢ় বৰণত দেখা যায়। অস্পষ্টভাৱে বেঙুণীয়া বৰণৰ নিষ্ক্ৰিয় পাচন উৎসেচকৰ মোনাও দেখা যায়।]] thumb|A pancreatic islet that uses [[immunohistochemistry|fluorescent antibodies to show the location of different cell types in the pancreatic islet. Antibodies against glucagon, secreted by alpha cells, show their peripheral position. Antibodies against insulin, secreted by beta cells, show the more central position that these cells tend to have. ]] অগ্ন্যাশয়ত অন্তঃস্ৰাৱী আৰু বহিঃস্ৰাৱী দুয়োবিধ কলা থাকে। অণুবীক্ষণ যন্ত্ৰৰে চালে এই পাৰ্থক্য দেখা পোৱা যায়।
অন্তঃস্ৰাৱী অগ্ন্যাশয় অগ্ন্যাশয় দ্বীপপুঞ্জ (বা লেঙ্গাৰহেন্সৰ দ্বীপপুঞ্জৰে) গঠিত। অগ্ন্যাশয় দ্বীপপুঞ্জত থকা আলফা কোষ, বিটা কোষ, ডেল্টা কোষ আৰু এফ কোষে (F cell) বেলেগ বেলেগ হৰম'ন ক্ষৰণ কৰে। মানুহৰ দেহত ১ৰ পৰা ২ নিযুতমান অগ্ন্যাশত দ্বীপপুঞ্জ থাকে আৰু এইবোৰে অগ্ন্যাশয়ৰ ১ৰ পৰা ২ শতাংশ মান ঠাই আৱৰি থাকে।
অগ্ন্যাশয়ৰ কলাৰ সৰহভাগে পাচন ক্ৰিয়াত অংশ লয়। ষ্টেইন কৰিলে এই গাঢ় বৰণীয়া কোষবোৰ গোট বা acini ৰূপত দেখা যায়। এচিনাছৰ কোষবোৰে আৱৰি থকা নলীকালৈ জাইম'জেন নামৰ পাচক ৰস ক্ষৰণ কৰে। এই সৰু সৰু নলীকাবোৰ ক্ৰমান্বয়ে লগ লাগি শেষত অগ্ন্যাশয় লনীত মুকলি হয়।
কাৰ্য
অগ্ন্যাশয়ে এহাতে শৰীৰৰ শৰ্কৰা নিয়ন্ত্ৰণ আৰু বিপাক কাৰ্যত অংশ লয় (অন্তঃস্ৰাৱী), আনহাতে অগ্ন্যাশয় ৰস ক্ষৰণ কৰি পাচন ক্ৰিয়াত অংশ লয় (বহিঃস্ৰাৱী)।
তেজৰ শৰ্কৰাৰ নিয়ন্ত্ৰণ
thumb|অগ্ন্যাশয়ে তেজৰ শৰ্কৰাৰ মাত্ৰা কঠোৰভাৱে নিয়ন্ত্ৰণ কৰে (তৰংগিত ৰেখাডালেৰে দেখুওৱা হৈছে)। তেজত শৰ্কৰাৰ মাত্ৰা অতি বেছি হ'লে অগ্ন্যাশয়ে ইনছুলিন ক্ষৰণ কৰে আৰু শৰ্কৰাৰ মাত্ৰা কমিলে গ্লুকাগন ক্ষৰণ কৰে। অগ্ন্যাশয়ৰ কিছুমান কোষে তেজত গ্লুক'জৰ মাত্ৰা নিয়ন্ত্ৰণ কৰে। তেজত শৰ্কৰাৰ পৰিমাণ কমিলে আলফা কোষবোৰে গ্লুকাগন নিঃসৰণ কৰে আৰু শৰ্কৰাৰ মাত্ৰা বাঢ়ি যায়। তেজত শৰ্কৰাৰ মাত্ৰা বঢ়িলে বিটা কোষবোৰে ইনছুলিন নিঃসৰণ কৰে আৰু ফলত গ্লুক'জৰ মাত্ৰা কমে। ডেল্টা কোষবোৰে নিঃসৰণ কৰা ছ'মাট'ষ্টেটিন-এ ইনছুলিন আৰু গ্লুকাগনৰ ক্ষৰণ কমায়।
গ্লুকাগনে মূলতঃ যকৃতৰ কোষবোৰৰ ওপৰত ক্ৰিয়া কৰি গ্লুক'জৰ উৎপাদন আৰু গ্লাইক'জেনৰ ভংগন প্ৰক্ৰিয়া উদ্দীপ্ত কৰে, ফলত তেজৰ শৰ্কৰাৰ পৰিমাণ্ণ বাঢ়ে। তেজৰ গ্লুক'জৰ পৰিমাণ বা ইনছুলিন কমিলে আৰু ব্যায়ামৰ সময়ত গ্লুকাগনৰ নিঃসৰণ বাঢ়ে। ইনছুলিনে মূলতঃ যকৃত কোষ আৰু চৰ্বি কোষ (Adipocyte)-ৰোপৰত কাৰ্য কৰে আৰু কোষবোৰত গ্লুক'জৰ প্ৰৱেশ আৰু স্বদব্যৱহাৰৰ হাৰ বৃদ্ধি কৰে। সেইবাবে তেজত গ্লুক'জৰ পৰিমাণ কমি যায়।
দ্বীপপুঞ্জৰ কোষৰ কাৰ্যত অনৈচ্ছিক স্নায়ু তন্ত্ৰই প্ৰভাৱ পেলায়।
পাচন
অগ্ন্যাশয় ৰসত থকা বাইকাৰ্ব'নেট ক্ষাৰে উৎসেচকবোৰৰ কাৰ্যত সহায় কৰাৰ লগতে পাকস্থলীৰ পৰা অন্ত্ৰত প্ৰৱেশ কৰা অম্লক প্ৰশমিত কৰে।
অগ্ন্যাশয়ৰ উৎসেচকবোৰে অগ্ন্যাশয়ৰ কলাকে পাচন নকৰিবলৈ নানা প্ৰণালী আছে।
অন্য কাৰ্য
অগ্ন্যাশয়ে ভেছ'এক্টিভ ইন্‌টেছ্‌টাইনেল পলীপেপ্‌টাইড (VIP) আৰু পেন্‌ক্ৰিয়াটিক পলীপেপ্‌টাইড ক্ষৰণ কৰে। ইয়াত থকা এণ্টাৰ'ক্ৰমাফিন কোষে ম'টিলিন, ছেৰ'ট'নিন আৰু চাব্‌ষ্টেন্স পি হৰম'ন ক্ষৰণ কৰে।
প্ৰদাহ
অগ্ন্যাশয়ৰ প্ৰদাহক পেন্‌ক্ৰিয়াটাইটিছ বোলে। ঘাইকৈ পিত্তশিলা বা অত্যাধিক মদ খোৱা বাবে এই ৰোগ হয়। দুৰ্ঘটনাজনিত আঘাত, অস্ত্ৰচিকিৎসাজনিত আঘাত, কিছুমান ঔষধ, মাম্প্‌ছ আৰু আন কিছুমান ৰোগেও পেন্‌ক্ৰিয়াটাইটিছ কৰিব পাৰে। বমি, জণ্ডিছ, জ্বৰ, পেটৰ অতিমাত্ৰা বিষ আদি ইয়াৰ লক্ষণ।
প্ৰথম প্ৰকাৰৰ বহুমূত্ৰ ৰোগ
প্ৰথম প্ৰকাৰৰ বহুমূত্ৰ ৰোগ এক স্ব-অনাক্ৰম্য ৰোগ (autoimmune disorder)। ইয়াত দেহৰ প্ৰতিৰক্ষা প্ৰণালীয়ে অগ্ন্যাশয়ৰ বিটা কোষবোৰ ধ্বংস কৰে। তেতিয়া ইনছুলিনৰ পৰিমাণ কমি হাইপাৰগ্লাইছেমিয়া হয়। ইনছুলিনেৰে চিকিৎসা নকৰিলে এই ৰোগত ডায়েবিটিক কিট'এচিড'ছিছৰ দৰে জটিলতা সুলভ।
দ্বিতীয় প্ৰকাৰৰ বহুমূত্ৰ ৰোগছ
প্ৰথম প্ৰকাৰতকৈ দ্বিতীয় প্ৰকাৰৰ বহুমূত্ৰ ৰোগ বেছিকৈ দেখা যায়। ইনছুলিন প্ৰতিৰোধ আৰু ইনছুলিনৰ কম নিঃসৰণে এই ৰোগ কৰে। গ্লুক'জৰ মাত্ৰ কমাবলৈ আৰু ইনছুলিনৰ সংবেদনশীলতা বঢ়াবলৈ চিকিৎসাৰ বাবে পথ্য আৰু শাৰীৰিক পৰিশ্ৰমক গুৰুত্ব দিয়া হয়। ইনছুলিনৰ লগতে মুখেৰে খোৱা নানা ঔষধ চিকিৎসাত ব্যৱহাৰ হয়।
বাহ্যিক সংযোগ
শ্ৰেণী:পাচন তন্ত্ৰ শ্ৰেণী:অন্তঃস্ৰাৱী বিজ্ঞান শ্ৰেণী:প্ৰাণীৰ গঠন
হীৰাবাঈ ইব্ৰাহিম লোবি
সংক্ষিপ্ত জীৱনী
শৈশৱতে নিজৰ মাক-দেউতাকক হেৰুৱাই হীৰাবাঈ আইতাকৰ সৈতে ডাঙৰ-দীঘল হৈছিল। অশিক্ষিত হীৰাবাঈৰ সৰুৰেপৰা ৰেডিঅ’ শুনি শুনি যিকোনো কথা শিকাৰ অভ্যাস আছিল আৰু ৰেডিঅ’ৰ জৰিয়তে সিদ্দিত মহিলা বিকাশ আঁচনিৰ বিষয়ে তথ্য লাভ কৰিছিল। সিদ্দি মহিলাসকলে কাঠ কাটি জীৱিকা উপাৰ্জন কৰিছিল আৰু তেওঁলোক কাঠ কাটিবলৈ যোৱা জংঘলসমূহ সিংহৰ বিচৰণ ভূমি আছিল বাবে সততে ই তেওঁলোকলৈ মৃত্যুভয় কঢ়িয়াইছিল। সেয়ে ২০০৪ চনত হীৰাবাঈয়ে এটি মহিলা বিকাশ ফাউণ্ডেচন স্থাপন কৰি মহিলাসকলক কাঠ কটাৰ পৰিবৰ্ত্তে গ্ৰোচাৰী দোকান আৰু টেইলাৰিঙৰ কাম কৰি জীৱিকা উপাৰ্জন কৰিবলৈ উদগনি যোগায়। তেওঁ প্ৰথমে আগাখান ফাউণ্ডেচনৰ সৈতে কাম কৰিছিল আৰু তাৰ পিছত কৃষক সংগঠন বিএআইএফৰ সৈতে জড়িত হৈ মহিলাসকলক আত্মনিৰ্ভৰশীল কৰি তুলিবলৈ এটা অভিযান আৰম্ভ কৰিছিল। তেওঁ পশুপালন কৰিবলৈ আৰু খেতিত ব্যৱহৃত সাৰ বনাবলৈ মহিলাসকলক উৎসাহিত কৰিছিল আৰু নিজেও সাৰ তৈয়াৰ কৰি জীৱিকা উপাৰ্জন কৰিছিল। এতিয়ালৈকে, তেওঁ সাতশৰো অধিক মহিলাক বেংক একাউণ্ট খুলিবলৈ আৰু ধন ৰাহি কৰিবলৈ শিকাইছে। হীৰাবাঈয়ে তেওঁৰ জীৱনৰ এটা ডাঙৰ অংশ সিদ্দি জনজাতীয় মহিলাসকলৰ উন্নতি আৰু শিশুৰ শিক্ষাৰ বাবে অতিবাহিত কৰিছে আৰু সহস্ৰাধিক মহিলা আৰু অসংখ্য শিশুৰ জীৱন সলনি কৰিছে। চিদ্দি সম্প্ৰদায়ৰ শিশুহঁতক মৌলিক শিক্ষা প্ৰদানৰ বাবে তেওঁ কেইবাখনো প্ৰাক-প্ৰাথমিক বিদ্যলয় স্থাপন কৰিছিল। জীৱনত প্ৰথবাৰৰ বাবে লাভ কৰা পাঁচশ ডলাৰৰ পুৰস্কাটিও হীৰাবাঈয়ে তেওঁৰ গাঁও জাম্বুৰৰ মহিলাসকলৰ উন্নয়নৰ বাবে খৰছ কৰিছিল।
বঁটা আৰু সন্মান
সামাজিক কামৰ বাবে ২০২৩ বৰ্ষত পদ্মশ্ৰী বঁটা লাভ কৰাৰ উপৰিও হীৰাবাঈ লোবিয়ে ৰিলায়েঞ্চৰ ৰিয়েল এৱাৰ্ড, জানকী দেৱী প্ৰসাদ বাজাজ বঁটা আৰু দ্য গ্ৰীণ এৱাৰ্ডেৰে সন্মানিত হৈছে। মহিলাসকলৰ উন্নয়নৰ বাবে ‘সখী মণ্ডল’ নামে মহিলা গোট আৰম্ভ কৰা বাবে তেওঁলৈ ৰিলায়েঞ্চৰ ৰিয়েল এৱাৰ্ড আৰু ‘জানকী দেৱী প্ৰসাদ বাজাজ বঁটা’ আগবঢ়োৱা হৈছিল।
তথ্য উৎস
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:পদ্মশ্ৰী বঁটা বিজয়ী শ্ৰেণী:সমাজকৰ্মী
তেৎছুকো কুৰ'য়ানাগি
তেৎছুকো কুৰ'য়ানাগি (Tetsuko Kuroyanagi (黒柳 徹子)) হৈছে এগৰাকী জাপানী অভিনেত্ৰী, ভয়ছ অভিনেত্ৰী, লেখিকা আৰু টাৰেণ্টো (tarento, জাপানী চেলিব্ৰিটি)৷ ইয়াৰ উপৰিও তেখেত "প্ৰকৃতিৰ বিশ্বজনীন পুঁজি"ৰ উপদেষ্টা, আৰু ইউনিচেফৰ গুডৱিল এম্বেচাদৰ৷ সমাজহিতকৰ কৰ্মৰ বাবে তেখেত জনাজাত৷ আন্তৰ্জাতিক পৰ্যায়ত খ্যাতি অৰ্জন কৰা অগ্ৰণী জাপানী চেলিব্ৰিটীসকলৰ ভিতৰত তেওঁৰ নামটোও সন্নিৱিষ্ট৷ ২০০৬ চনত ডনাল্ড ৰিচিয়ে তেওঁৰ গ্ৰন্থ "Japanese Portraits: Pictures of Different People"ত তেৎছুকো কুৰু'য়ানাগিক "জাপানৰ সৰ্বাধিক জনপ্ৰিয় আৰু সন্মানীয় মহিলা" বুলি অভিহিত কৰে৷ ১৯৮১ চনত কুৰু'য়ানাগিয়ে লিখা শিশু-উপযোগী গ্ৰন্থ ত'ত্ত'-চ্চান প্ৰকাশ হয়৷ জনপ্ৰিয়তাৰ শীৰ্ষত আৰোহণ কৰা এইখন গ্ৰন্থ তেখেতৰ জীৱনৰ এক মাইলৰ খুঁটি হিচাপে বিবেচিত হয়৷
প্ৰাৰম্ভিক জীৱন
তেৎছুকো কুৰ'য়ানাগিৰ জন্ম হৈছিল টকিঅ' চহৰত৷ বৰ্তমান টকিঅ'ৰ টকিঅ' প্ৰিফেকচাৰত৷ তেখেতৰ পিতৃ আছিল এজন বেহেলাবাদক আৰু কনচাৰ্ট পৰিচালক (concertmaster)৷ ১৯৮১ চনৰ আত্মজীৱনীমূলক স্মৃতিচাৰণখনৰ মতে ত'ত্ত'-চ্চান আছিল তেৎছুকো কুৰ'য়ানাগিৰ ঘৰুৱা নাম৷ কুৰ'য়ানাগিয়ে পঢ়াশালীয়া শিক্ষাৰ বাবে ট'মে প্ৰাথমিক বিদ্যালয়লৈ (Tomoe Gakuen) গৈছিল৷
শিক্ষা
কুৰ'য়ানাগিয়ে টকিঅ' সংগীত বিদ্যালয়ত পঢ়িছিল৷ "অপেৰা" বিষয়টো তেখেতে মেজৰ হিচাপে বাছি লৈছিল, কাৰণ অপেৰা গায়িকা হোৱায়েই তেখেতৰ লক্ষ্য আছিল৷ স্নাতক ডিগ্ৰী অৰ্জন কৰাৰ পাছত তেখেত অৱশ্যে অভিনয় আৰু দূৰদৰ্শনৰ মনোৰঞ্জনধৰ্মী জগতখনৰ প্ৰতিহে আগ্ৰহান্বিত হয়৷ তেখেতে টকিঅ' হ'চ' গেকিডানত যোগদান কৰে৷ পৰৱৰ্তীকালত, কুৰ'য়ানাগি হৈ পৰে "জাপান সম্প্ৰচাৰণ কৰ্পোৰেচন"ৰ (NHK) লগত চুক্তিবদ্ধ হোৱা প্ৰথমগৰাকী জাপানী অভিনেত্ৰী৷
কৰ্মজীৱন
টিভি চিৰিজ "থাণ্ডাৰবাৰ্ডছ"ত লেডি পেনেলপ হিচাপে কণ্ঠ দান কৰাৰ পাছত, কুৰ'য়নাগিয়ে ১৯৭৫ চনৰ অপৰাহ্নৰ টেলিভিছন অনুষ্ঠান "টেটচুকুছ ৰূম"ৰ লগত জড়িত হৈ পৰে৷ এইটো আছিল জাপানী টেলিভিছনৰ প্ৰথমটো টক-শ্ব'৷ এইটো অনুষ্ঠানে তেখেতক খ্যাতি বঢ়ায়৷  ব্যক্তিগত টেলিভিছন চেনেল "আছাহি"য়ে সম্প্ৰচাৰ কৰা এইটো অনুষ্ঠানত কুৰ'য়ানাগিয়ে টেলিভিছন, ক্ৰীড়া, ৰাজনীতিকে ধৰি একাধিক ক্ষেত্ৰৰ চেলিব্ৰিটিৰ লগত কথাবাৰ্তা পাতিছিল৷ "Tetsuko's Room" অনুষ্ঠানটো খুবেই সফল হিচাপে পৰিগণিত হৈছিল আৰু জাপানত কুৰ'য়ানাগিক এক "চাঞ্চল্য" বুলি আখ্যায়িত কৰা হৈছিল৷ পৰিসংখ্যাই কয় যে, কুৰি শতিকাৰ দশমটো দশকৰ আৰম্ভণিলৈকে কুৰ'য়ানাগিয়ে দুহাজাৰতকৈও অধিক জাপানী আৰু বিদেশী চেলিব্ৰেটিৰ সাক্ষাৎকাৰ লৈছিল৷ কোৱা হয় যে, সাক্ষাৎগ্ৰহণকাৰী হিচাপে কুৰ'য়ানাগিয়ে দেখুওৱা আন্তৰিকতা আৰু বাক্-দক্ষতাৰ বাবেই এই বিশেষ টিভি অনুষ্ঠানটো দীঘস্থায়ী হৈছিল৷ উল্লেখযোগ্য যে "ৱৰ্ল্ড মিষ্ট্ৰিছ" নামৰ টেলিভিছনৰ কুইজ অনুষ্ঠানটোতো তেখেতেক সঘনাই দেখিবলৈ পোৱা যায়৷
ত'ত্ত'-চ্চানৰ লেখিকা হিচাপে
১৯৮১ চনটো কুৰ'য়ানাগিৰ বাবে এক টাৰ্ণিং পইণ্ট হিচাপে বিবেচিত হয়৷ এইটো বৰ্ষতেই তেখেতে শিশু-উপযোগী আত্মজীৱনীমূলক গ্ৰন্থ ত'ত্ত'-চ্চান (Totto-Chan: The Little Girl at the Window) প্ৰকাশ কৰে৷ এইখনি গ্ৰন্থত কুৰ'য়ানাগিয়ে তেওঁ অধ্যয়ন কৰি অহা ত'মে' গেকুএন প্ৰাথমিক বিদ্যালয়ৰ অপৰম্পৰাগত শিক্ষাব্যৱস্থা আৰু বিদ্যালয়খনৰ প্ৰধান শিক্ষক ছ'ছাকু ক'বায়াশ্বিৰ সবল নেতৃত্বৰ বিষয়ে লিখে৷ এইখনি গ্ৰন্থক তেখেতৰ শৈশৱ-স্মৰণ বুলি কোৱা হয়৷ প্ৰকাশৰ লগে-লগে এইখনি গ্ৰন্থ জাপানৰ ইতিহাসৰ ভিতৰতে বেষ্ট-চেলাৰ গ্ৰন্থ হিচাপে পৰিগণিত হয়৷ ১৯৮৪ চনত গ্ৰন্থখন ইংৰাজীলৈ অনূদিত হয়৷ অনুবাদক আছিল ড'ৰ'থি ব্ৰিটন৷ গ্ৰন্থখনৰ ইংৰাজী সংস্কৰণটো ৩০খনতকৈও অধিক দেশত প্ৰকাশিত হয়৷
সমাজ-সেৱা
কুৰ'য়ানাগিৰ জনহিতকৰ কামক স্বীকৃতি জনাই ইউনিচেফে ১৯৮৪ চনত তেখেতক "গুডৱিল এম্বাচাদৰ" হিচাপে নিযুক্তি দিয়ে৷ এইটো সন্মান লাভ কৰা তেখেত হৈছে এছিয়াৰ প্ৰথমগৰাকী ব্যক্তি৷ কুৰি শতিকাৰ '৮০ আৰু '৯০ৰ দশকৰ শেষৰফালে, তেখেতে সমাজসেৱাৰ বাবে এছিয়া আৰু আফ্ৰিকাৰ বহুকেইখন উন্নয়নশীল ৰাষ্ট্ৰ পৰিভ্ৰমণ কৰে৷ এইবোৰ ভ্ৰমণ-সূচীত তেখেতে দুৰ্যোগ আৰু যুদ্ধপীড়িত অনেক শিশুক সহায় কৰে আৰু দুখীয়া ৰাষ্ট্ৰত অনগ্ৰসৰ অৱস্থাত থকা শিশুৰ হকে সহায়ৰ হাত আগবঢ়াবলৈ আন্তঃৰাষ্ট্ৰীয় পৰ্যায়ত সজাগতা অভিযানৰ নেতৃত্ব দিয়ে৷  ১৯৮৯ চনত তেখেতে এংগোলা দেশ ভ্ৰমণ কৰে৷ জাপানৰ পৰা এইখন দেশলৈ ভ্ৰমণলৈ যোৱা তেখেতেই আছিল প্ৰথমগৰাকী গুৰুত্বপূৰ্ণ ব্যক্তি (VIP)৷ এই ভ্ৰমণে জাপান আৰু এংগোলাৰ মাজত কূটনৈতিক সম্পৰ্কৰ সেঁতু গঢ়িলে৷ কুৰ'য়ানাগিয়ে তেওঁ জড়িত থকা ইউনিচেফৰ বিভিন্ন কাৰ্যসূচীৰ বাবে ২০ মিলিয়নতকৈও অধিক ধন সংগ্ৰহ কৰিছে৷ যি ধন সংগ্ৰহ কৰিবলৈ তেখেতে টেলিভিছনৰ অনুষ্ঠান নাইবা পুঁজি-সংগ্ৰহ অভিযানৰ সহায় লৈছে৷ বেষ্টচেলিং গ্ৰন্থ "ত'ত্ত'-চ্চান"ৰ জৰিয়তে লাভ কৰা ৰয়েল্টিৰ ধনো তেখেতে ইউনিচেফলৈ আগবঢ়াই আহিছে৷  ইয়াৰ লগতে কুৰ'য়ানাগিয়ে ইউনিচেফৰ আন্তৰ্জাতিক কাৰ্যসূচী "Say Yes for Children" শীৰ্ষক অভিযানটোৰ লগত সংঘবদ্ধ হৈও কাম কৰিছে৷
১৯৯৭ চনত, কুৰ'য়ানাগিয়ে "ত'ত্ত'-চ্চানৰ শিশু" নামৰ গ্ৰন্থখন প্ৰকাশ কৰে৷ ১৯৮৪ চনৰ পৰা ১৯৯৬ চনলৈকে ইউনিচেফৰ গুডৱিল এম্বাচাদৰ হৈ থকা কালছোৱাত তেখেতে অৰ্জন কৰা অভিজ্ঞতা আৰু উপলব্ধিৰ ভেটিত এইখনি গ্ৰন্থ লিখা হৈছে৷ "বিশ্ব বন্যপ্ৰাণী পুঁজি"ৰ জাপানী শাখাৰ তেখেত এগৰাকী অধ্যক্ষ৷
আমেৰিকাৰ "নেশ্যনেল থিয়েটাৰ অৱ দ্য ডিফ"ক কুৰ'য়ানাগিয়ে এতিয়ালৈকে দুবাৰ জাপানলৈ নিমন্ত্ৰিত কৰিছে৷ যাৰ লগত তেখেতে প্ৰতীকী ভাষা ব্যৱহাৰ কৰি অভিনয় কৰিছে৷
তথ্যসংগ্ৰহ
শ্ৰেণী: লেখক শ্ৰেণী: জীৱিত ব্যক্তি শ্ৰেণী: সমাজকৰ্মী শ্ৰেণী: জাপানৰ ব্যক্তি
নিৰ্ম্মল ভকত
নিৰ্ম্মল ভকত উপন্যাসখনৰ ৰচক হ'ল ৰজনীকান্ত বৰদলৈ। উপন্যাসখনত সামৰণিকে ধৰি মুঠ ২৬টা অধ্যায় আছে। 'নিৰ্ম্মল ভকত' উপন্যাসৰ কাহিনী সৃষ্টিৰ অন্তৰালৰ মূল কাৰণ হৈছে মানৰ আক্ৰমণ আৰু অত্যাচাৰ। নিৰ্ম্মল ভকত দক্ষিণপাট সত্ৰৰ এগৰাকী ভকত,তেওঁৰ সোঁৱৰণিত জিলিকি উঠিছে মানৰ আক্ৰমণৰ পটভূমি। 'নিৰ্ম্মল ভকত' ১৯২৫ চনত ডিব্ৰুগড়ৰ পৰা বৰদলৈয়ে নিজে ছপাই উলিয়াইছে। অসমত দ্বিতীয়বাৰ মানৰ আক্ৰমণৰ ঘটনা লৈ লিখা ই এখন বুৰঞ্জীমূলক উপন্যাস। ইংৰাজ কবি টেনিচনৰ ৰচিত 'এনক আৰ্ডেন' নামৰ দীঘলীয়া কাহিনী কাব্যৰ প্ৰভাৱত এই উপন্যাস লেখা হয়। মানৰ আক্ৰমণৰ ফলত অসমীয়ালোকৰ জীৱন কিদৰে ওলট পালট হৈছিল, বিশেষকৈ শোকে তাপে দুখে হতাশাই কেনেকৈ অসমীয়া মানহক দগ্ধ কৰিছিল তাৰে এটি বুজন আভাস নিৰ্ম্মলৰ চৰিত্ৰ মাজেদি ঔপন্যাসিকে দিছে। উপন্যাসৰ কাহিনী প্ৰথম পুৰুষত বৰ্ণনা কৰা হৈছে।
ঔপন্যাসিকৰ চমু পৰিচয়
অসমীয়া সাহিত্যৰ বুৰঞ্জীত ৰজনীকান্ত বৰদলৈ এটি স্মৰণীয় নাম। ৰজনীকান্ত বৰদলৈৰ গুৱাহাটীৰ কুকুৰমুতা গাঁৱত (বৰ্তমানৰ হেদায়েৎপুৰ) ১৮৬৭ চনৰ ২৪ নবেম্বৰ তাৰিখে জন্ম হয়। ৰজনীকান্তৰ পিতৃ নৰকান্ত শৰ্মাই গুৱাহাটীত জুডিচিয়েল কমিছনাৰ অফিচত কাম কৰি কুকুৰমুতাত ঘৰ দুৱাৰ সাজে। সেই ঘৰতে ৰজনীকান্ত ভূমিষ্ঠ হয়। সোতৰ বছৰ বয়সত ১৮৮৫ চনত সুখ্যাকিৰে এঞ্চ্ৰেন্স পৰীক্ষাত উত্তীৰ্ণ হৈ কুৰিটকীয়া ইলিয়টীয় বৃত্তি লাভ কৰে। ১৮৮৭ চনত তেওঁ এফ.এ পাছ কৰে। ১৮৮৯ চনত তেওঁ সুকলমে বি.এ পাছ কৰে। ইয়াৰ পিছত তেওঁ আইন পঢ়িবলৈও আৰম্ভ কৰিছিল। কিন্তু ঘৰুৱা জঞ্জালৰ বাবে তেওঁ ১৮৯০ চনত গুৱাহাটীলৈ গুচি আহে। ১৮৯০ চনত ৰজনীকান্ত বৰদলৈয়ে তেওঁৰ কৰ্মজীৱন আৰম্ভ কৰে। ১৮৯১ চনত লক্ষীমপুৰৰ মাটি হাকিম হিচাপে নিযুক্ত হয়। নিজৰ দক্ষতাৰ বলত ১৯০১ চনত এক্সষ্ট্ৰা এচিষ্টেণ্ট কমিচনাৰ আৰু ১৯০৯ চনত কিছুকাৱৰ বাবে উপায়ুক্ত হিচাপেও পদবী লাভ কৰিছিল। ১৯১৮ চনত তেওঁ অৱসৰ গ্ৰহণ কৰে। ৰজনীকান্ত বৰদলৈয়ে উপন্যাস ৰচনা কৰাৰ লগতে লগতে সাহিত্যৰ অন্যান্য দিশতো হাত ফুৰাইছিল। অসম সাহিত্য সভাৰ অষ্টম অধিবেশনৰ সভাপতিৰ আসনো শুৱনি কৰিছিল বৰদলৈয়ে। ১৯৪০ চনৰ ২৫ মাৰ্চ তাৰিখে ৰজনীকান্ত বৰদলৈয়ে ইহলীলা সম্বৰণ কৰে